Şərtlər və Qaydalar (Terms and conditions)\nBu Şərtlər və Qaydalar www.starttravel.az saytının xidmətləridən istifadə qaydalarını müəyyənləşdirir. “Ödəniş şərtləri ilə tanış oldum və qəbul edirəm” düyməsini basdıqdan sonar bu Şərtlər və Qaydaları tam olaraq qəbul etmiş olursunuz.\nÖdəmə və xidmətdən imtina Qaydası (Return/refund and cancellation policies)\nOnlayn formalarını doldurandan sonra kredit kartınızdan ödəniş alınacaq və e-poçt vasitəsilə ödəniş qəbzi Sizə göndəriləcək. Ödəniş Start Travel MMC maliyyə şöbəsi tərəfindən işlənəcək və satınalma fakturasına daxil olunacaq. Ödəniş olunduqdan sonra 1 (bir) iş günü ərzində xidmət məhsulu hazırlanaraq müştəriyə təqdim olunana qədər ödəniş məbləği vasitəçi bank hesabında dondurulacaq. Yalnız məhsul müştəriyə tam təqdim olunduqdan sonra ödəniş Start Travel MMC-in hesabına köçürüləcək. Müəyyən səbəblərdən (təyyarə bileti, hotel bronu və s.) Start Travel MMC məhsulu 1(bir) iş günü ərzində müştəriyə təqdim edə bilməsə, vasitəçi bank hesabında dondurulmuş ödəniş müştəri hesabına 3 (üç) iş günü ərzində geri köçürüləcək.\nXidmət məhsulu Start Travel MMC tərəfindən müştəriyə təqdim olunduqdan sonra ödəniş geri qaytarılmır.\nwww.starttravel.az saytına daxil olub onlayn ödəniş sistemindən istifadə etmək üçün Sizdən özünüz haqqında müəyyən məlumatları təqdim etməyə xahiş olunacaq. Məsələn: ad və soyad, doğum tarixi, həmçinin əlaqə və maliyyə bank kartının detalları. Şirkətimiz müştəriyə məxsus bütün məlumatların qorunmasına və üçüncü şəxsə (vasitəçi bank istisna olmaqla) ötürülməməsinə dair təminat verir və hüquqi məsuliyyət daşıyır.\nSaytda qeyd olunan bank kartına məxsus büdün detalların qorunmasına və üçüncü şəxsə ötürülməməsinə dair təminat verir\nƏlavə yardım ya məsləhət üçün saytımızda qeyd olunan telefon nömrələri ilə əlaqə saxlaya və yaxud, e-poçt vasitəsilə bizim ticarət məsləhətçilərimizə müraciət edə bilərsiniz.


İŞİD qadin jurnalistin basini kesdi (FOTO) - Olkem.az Xeber\nİŞİD qadin jurnalistin basini kesdi (FOTO)\nGönderen: Olkem.az\t 05/01/2016 08/03/2016 İŞİD qadin jurnalistin basini kesdi (FOTO) için bir yorum bırakın\n5 Yanvar 2016 23:38 – xeber –\nİŞİD terror qruplaşması qadın jurnalist Ruqiyyə Həsəni edam edib.\nOlkem.az anspress-ə istinadən bildirir ki, bu barədə Suriya jurnalist təşkilatı "Syria:direct" bildirib. Təşkilatın məlumatına görə, bu artıq oktyabr ayında edam olunan beşinci müxbirdir.\nRuqiyyə Həsəni "Raqqa is Being Slaughtered Silently" ("Rəqqanın səssiz məhv edilməsi") qrupu ilə əməkdaşlıq edirmiş. Qız terrorçular tərəfindən tutulan şəhərdə gündəlik həyat haqqında sosial şəbəkələrdə məlumatlar paylaşırmış.\nİŞİD terror qruplaşması qadın müxbiri qohumlarına xəbərdarlıq edib. Onlar bildirib ki, onu casusluğa gorə edam ediblər.\nKeçən il dekabrın sonlarında yayılan məlumata görə, İŞİD terror qruplaşmasi bir il ərzində İraqın şimalında 837 qadını edam edib. Bu barədə Niyneva əyalətinin polis generalı Zanun əl-Sabavi bildirib.\n1-the last words from Nissan Ibrahim Syrian activist who got executed by #ISIS was " im in Raqqa and I received pic.twitter.com/4CPswO2LLI\n– الرقة تذبح بصمت (@Raqqa_SL) 2 января 2016\n"Öldürülənlərin cəsədlərinin gətirildiyi Mosul şəriət tibbi məhkəməsinin mərkəzinin statistikasına görə, döyüşçülər şəhərin alınmasından bəri təxminən 837 qadını edam ediblər", – deyə Sabavi bildirib.\nOnlardan əksəriyyət İŞİD terrorçularının şəriət məhkəməsinin qərarı ilə güllələniblər. Bu halda ilk zərbəni şura deputatları, dövlət qulluqçuları, vəkillər, notariuslarda və bərbərlərdə çalışan qadın namizədlər alıb. Mosul 2014-cü ildə IŞID terror qruplaşmasi tərəfindən tutulub. Bir müddət əvvəl İŞİD terrorçu qruplaşması cadugərlikdə ittiham etdikləri 74 uşağı edam edib. Uşaqlarla birlikdə onların anaları və qohumları da öldürülüblər. İŞİD terror qruplaşması cadugərlikdə ittiham etdikləri 3000 insanı edam edib. Bunların əksəriyyəti qadındır.\nBir müddət əvvəl İŞİD Palmira şəhərində 217 nəfəri edam edib. Öldürülənlərin 67-si dinc sakin, o cümlədən 14-ü uşaq və 12-i qadın olub. Qalan 150 nəfər isə Suriya ordusunda xidmət edən hərbçilər olub. Qeyd edək ki, İŞİD terrorçuları mayın 24-də Palmirada 400 dinc sakinə divan tutub.\nBundan əlavə qruplaşma "seks-cihadı"nda iştirak etmədiklərinə görə, 150 dən çox qadını edam edib. "Seks-cihadı" dedikdə İŞİD terrorçulurarına intim xidmətlərin göstərilməsi nəzərdə tutulur. Bunun üçün dünyanın müxtəlif ölkələrindən olan gənc müsəlman xanımları Suriya və İraq ərazisinə gəlməyə çağırırlar.\nGönderen: Olkem.az 05/01/2016 08/03/2016 Kategori:Xeberler\nEldar Sabiroglunun oglu: “Gelmeyeceyem, meni gozlemeyin…”\n“Ermeni soyqirimi”ni destekleyen Azerbaycan diasporu


Azərbaycan ilə İran arasında iqtisadi-ticarət əlaqələrinin inkişafı məsələləri müzakirə edilib - AZƏRTAC – Azərbaycan Dövlət İnformasiya Agentliyi\nAzərbaycan ilə İran arasında iqtisadi-ticarət əlaqələrinin inkişafı məsələləri müzakirə edilib\nTehran, 16 may AZƏRTC\nAzərbaycanın İrandakı səfiri Bünyad Hüseynovun bu ölkənin Ticarət, Sənaye, Mədən və Kənd Təsərrüfatı Palatasının sədri Qulamhüseyn Şafei ilə görüşündə iqtisadi-ticarət əlaqələrinin inkişafı məsələlərinə dair müzakirələr aparılıb.\nSəfir deyib ki, son üç ildə Azərbaycan və İran prezidentləri səkkiz dəfə görüşüblər. Dövlət və hökumət nümayəndələrinin qarşılıqlı səfərləri intensiv xarakter daşıyıb. Ötən il ölkələrimiz arasında iqtisadi, ticarət əlaqələrində 70 faiz artım müşahidə olunub. Həyata keçirilən birgə iqtisadi layihələr konkret nəticələrini göstərir.\nQeyd olunub ki, Şimal-Cənub Beynəlxalq Nəqliyyat Dəhlizinin bir hissəsi olan Astara (Azərbaycan)-Astara (İran) dəmir yolu xəttinin istismara verilməsi ilə Fars Körfəzi ilə Avropanın ucqar limanları arasında birbaşa əlaqə yaranacaq. Cari il mart ayının əvvəllərində Azərbaycan ilə İranın dəmir yolları sistemlərini birləşdirəcək xətt və körpü istismara verilib. Hazırda İranın Astara şəhərində yük terminalının tikintisi sürətlə davam etdirilir. Azərbaycan malik olduğu coğrafi mövqeyi sayəsində İran ilə Rusiya və Mərkəzi Asiya ölkələri, o cümlədən Avropa ölkələri arasında əlverişli tranzit rolunu oynaya bilər. Ölkələrimiz arasında dəmir yolunun birləşdirilməsi hər iki dövlətin, eləcə də regionun iqtisadi inkişafına öz töhfəsini verəcək. Yüklərin bu istiqamətdə daşınması alternativ yollar ilə müqayisədə vaxta qənaət baxımından 60 faiz, maddi cəhətdən 40 faiz daha ucuz başa gələcək.\nB.Hüseynov həmsöhbətinə Qazaxıstanın Aktau şəhərində Azərbaycan şirkətlərinin qurduğu müasir logistik mərkəz barədə ətraflı məlumat verib. O, İran şirkətlərini sözügedən mərkəzin imkanlarından istifadə etməyə dəvət edib.\nErmənistan-Azərbaycan, Dağlıq Qarabağ münaqişəsinə toxunan diplomat Azərbaycan torpaqlarının 20 faizinin Ermənistan tərəfindən işğal olunduğunu nəzərə çatdırıb, Ermənistanın işğalçılıq siyasətini davam etdirməsinin regionun iqtisadi inkişafına ən böyük maneə olduğunu bildirib.\nQeyd olunub ki, son illərdə Azərbaycan ilə İran arasında turizm sahəsində əlaqələr inkişaf edir. Belə əlaqələr turizm sənayesinin inkişafına böyük təkan verir, həmçinin xalqlarımızı bir-birinə daha da yaxınlaşdırır.\nQ.Şafei ölkələrimiz arasındakı müştərək bağlılıqları qeyd edib O, İranın ən uzun quru sərhədi olan ölkələrdən birinin Azərbaycan olduğunu deyib. Bildirib ki, Azərbaycan və İran prezidentləri arasındakı sıx əlaqələr, ölkələrimizin hərtərəfli münasibətlərinin inkişafı ciddi siyasi iradənin nəticəsidir.\nPalatanın sədri İran ərazisindən Avropa və Mərkəzi Asiya istiqamətində uzanan dəmir yolu xəttinin İran iqtisadiyyatı üçün prioritet məsələlərdən biri olduğunu nəzərə çatdırıb. O, iki ölkənin dəmir yolu xətlərinin birləşdirilməsinin əhəmiyyətini vurğulayıb, Ticarət palataları və özəl sektor nümayəndələri arasında görüşlərin təşkil edilməsinin faydalı olduğunu bildirib.\nAZERTAG.AZ :Azərbaycan ilə İran arasında iqtisadi-ticarət əlaqələrinin inkişafı məsələləri müzakirə edilib


Персональный сайт Рафика Алиева - Təhsil dünyaya açılan pəncərədir - Политика - Новости\nTəhsil insan inkişafının ən mühüm tərkib hissələrindən biridir. Cəmiyyətin inkişafını şərtləndirən bütün amilləri tərəziyə qoysaq, təbii ki, ən ağır gələn təhsil olacaqdır. İnsan inkişafı baxımından təhsil prosesi insanın imkanlarını əhəmiyyətli dərəcədə genişləndirir. Təhsilin səviyyəsi insanların həyat fəaliyyətinin müxtəlif cəhətlərinə, məsələn, sağlamlığına, siyasi fəaliyyətinə, musiqi qavrayışına, sosial bağlılığına, intizamlılığına və s. təsir göstərir.\nTəhsil ev təsərrüfatlarının idarə olunmasında, uşaqların tərbiyəsində, onların qidalanmasının təşkilində və sağlamlığının təmin edilməsində yeni bilik və texnologiyaların istifadə edilməsinə geniş şərait yaradır.\nBir sözlə, təhsilsiz cəmiyyətin xoşbəxt gələcəyi ciddi şübhə altındadır. Zaman sürətlə ötür, lakin dahi şairimiz Nizami Gəncəvinin səkkiz əsr əvvəl dediyi “Qüvvət elmdədir, başqa cür heç kəs heç kəsə üstünlük eyləyə bilməz” fikri bu günə kimi öz aktuallığını qoruyub saxlayır.\nTəhsil bizə təkcə sistemli biliklər əldə etməyimizə yardımçı olmur, həm də ümumilikdə sosiumun mütəmadi inkişafına, onun dayanıqlı olmasına təkan verir. Dövlət təhsil sistemini öz axarına buraxsa, həmin cəmiyyət əqli cəhətdən səfalət cığırına yuvarlanar və mənəvi tənəzzülə uğrayar. Əslində təhsilin təşkili və səviyyəsi dövlətdən daha çox asılıdır.\nDediyimiz bu fikirləri isbatlamaq üçün xəritəni açıb bir neçə dövləti nəzərdən keçirmək kifayətdir. Bu gün Afrikada, Latın Amerikasında hələ də ibtidai icma dövründəki kimi mağaralarda yaşayan qəbilələr qalmaqdadır. Onlar hələ də yehudilik, xristianlıq, islam, buddizm kimi müqəddəs dinlərin, mənəvi-əxlaqi dəyərlərin, müasir texnologiyanın varlığından xəbərsizdirlər. Bəlkə də həmin insanların bu dinlərdən xəbərləri olsaydı, onlar elmin və təhsilin nə demək olduğunu dərk edərdilər. Axı bütün müqəddəs dinlər bəşər övladını elm öyrənməyə, savadlı olmağa çağırır. Müsəlmanların belə bir deyimi var: “Elm Çində də olsa, arxasınca gedin”. İslamın yarandığı və yayıldığı regionla Çin arasında qət edilməsi çox çətin olan böyük məsafə olduğu üçün o vaxtdan bu fikir elmə yüksək dəyər verilməsi mənasında işlədilir.\nElmli olmaq istəyənin qarşını heç bir maneə kəsə bilməz. Amma təəssüf ki, müasir insanın Kosmosa ayaq açdığı bir dövrdə hələ də dünya sivilizasiyasından, mədəniyyətindən, dinlərdən bixəbər toplumlar var. Bəşəriyyət üçün bu utancverici halı aradan qaldırmaq üçün bütün dünya ictimaiyyəti narahat olmalı, səylərini birleşdirməlidir. Dövrümüzdə planet əhalisinin, demək olar ki, yarısı yazıb-oxumaq bilmir, savadsızdır. Bu, təkcə onların yaşadıqları cəmiyyətin deyil, ümumilikdə bəşəriyyətin inkişafını ləngidir. Bu hal daha çox vaxtilə uzun illər boyunca böyük imperiyaların koloniyası olmuş ölkələrdə müşahidə olunur. O zaman savadsızlıq, elmsizlik bu xalqları idarə etmək baxımından olduqca sərfəli idi. Həmin insanlar öz haqlarını bilmədikləri üçün bir qarın çörəyə görə gecə-gündüz qul kimi çalışır, başqa heç nə tələb etmirdilər. XX əsrin ikinci yarısında Yəməndə işlədiyim dövrdə özüm bu mənzərənin canlı şahidi olmuşam. Müstəkəmlikdən yenicə azad olmuş bir ölkədə (1967-ci il) azadlıq uğrunda inqilab hərəkatına rəhbərlik edən cəmi 10-12 savadlı insan tapmaq mümkün idi. Təsəvvür edin ki, o zaman Cənubi Yəmən ordusuna komandanlıq edən şəxs yazmağı və oxumağı bacarmırdı. Amma müstəqil dövlətin ordusuna rəhbərlik edir, üstəlik, qonşu ölkələrlə sərhəddə döyüş əməliyyatları da aparırdı. O zaman həmin ölkəni qarış-qarış gəzmiş, bir çox regionlarda neinki orta məktəbin, hətta ibtidai məktəbin olmadığını öz gözlərimlə görmüşdüm. Belə bir ölkənin vətəndaşlarının gələcəklə bağlı heç bir arzuları, ideyaları yox idi. Onlar həyatın mənasını, nə üçün yaşadıqlarını belə dərk etmirdilər. Günləri qoyun-keçi otarmaqla keçirdirdilər. Bir çox qəbilələrdə ailə-məişət münqaişələrini də qəbilə basşçısı özüu şəxsən həll edirdi.\nBütün bunlar 132 il ölkədə yürüdülən müstəmləkəçilik siyasətinin (Cənubi Yəmən Böyük Britaniyanın mütəmləkəsi olub) və əlbəttə ki, dünyanın bəzi regionlarında hazırkı neokolonializm siyasətinin də əsasını bu məyar təşkil edir. Ən qəribəsi isə odur ki, artıq uzun müddətdir ki, sivilizasiyalı dövlətlərdən, xüsusən də Qərbdən alınan hərbi yardım vasitəsilə hakimiyyət uğrunda qızğın mübarizənin getdiyi butun ölkələrdə də savadsızlıq hələ də bir nömrəli problem olmaqda davam edir. Görünür, bu hal əvvəlki status-kvonu qoruyub saxlamaqda maraqlı olan qüvvələrə sərf edir...\nSavadsızlıq, elmsizlik vətəndaş qarşıdurmasında və beynəlxalq terrorçularla toqquşmalarda həlak olan yüz minlərlə insanın həyatı deməkdir. Əfqanıstan, İraq, Liviya, Suriya göz önündədir... Odur ki, təbii sərvərlərlə nə qədər zəngin olsa da, əhalisi savadsız olan bir dövlət heç vaxt inkişaf edə bilməz. Xalqın inkişafını şərtləndirən əsas amil məhz təhsildir. Savadı olmayan insan inkişaf yoluna qədəm basa, ümumbəşəri dəyərlərin axtarışına çıxa, dünya sivilizasiyasına qoşula bilməz. Bu halda həmin vəzifələri təhsili yüksək səviyyədə olan, elmi-texniki tərəqqi dövrünü yaşayan dövlətlərin vətəndaşları yerinə yetirəcək. Təhsil dünyaya açılan pəncərədir. Elm yolunda büdrəmək qətiyyən yolverilməzdir. Geri qaldınsa, səni mütləq dəstədən uzaqlaşdıracaqlar. 25 ildən artıqdır Beynəlxalq Təhsil Fondu ilə əlaqəsi olan və bu mühüm qurumun təşkilatçılarını yaxından tanıyan biri kimi insanlarda inkişafın əsas sütunu olan təhslinin vacibliyinə əminlik yaratmaq üçün nə qədər gücün tələb olunduğunu çox yaxşı bilirəm. Təhsil məqsədyönümlü təlim və tərbiyə prosesidir. Bu proses dövlətin müəyyənləşdirdiyi sistem əsasında aparılır. Təbii ki, dövlət ümumi və xüsusi təhsilin səviyyəsini istehsalatın tələbini, elm, texnika və mədəniyyətin real vəziyyətini, ictimai münasibətləri nəzərə alaraq təyin edir. Unutmayaq ki, müasirləşən cəmiyyətlərdə bilik ən böyük kapital sayılır və iqtisadiyyatın əsas resursuna çevrilir.\nİntellektual seviyyesi üstünlük təşkil etdiyi cəmiyyət insanların ictimai fəaliyyətinə və sosial məsuliyyətinə də yeni tələblər irəli sürür və beləliklə “təhsilli insan” anlayışı da yeni məna kəsb edir. Təhsil hər bir ölkənin insan inkişafı və dövlətin gələcəyi üçün vacibdir. Biz artıq elə bir sürətlə dəyişən dövrdə yaşayırıq ki, təhsil sahəsində atılan addımlar müasir tələblərlə deyil, gələcəyin perspektivləri üzərində köklənməli və kəmiyyətə deyil, keyfiyyətə yönlənməlidir.\nTEXT + TEXT - Печать Опубликовано : 02.11.19 | Просмотров : 2239


Bakıda və Azərbaycanda Lenovo noutbuku üçün klaviaturaların ucuz satışı «iComp» internet mağazasında!\nAna səhifə Noutbuk ehtiyyat hissələri\tNoutbuk klavyaturaları\tLenovo klaviaturaları\nLenovo noutbuku üçün klaviatura: rahatlıq və keyfiyyət\nTəsadüfi zədələr və ya daimi iş Lenovo noutbukunun klaviaturasını sıradan çıxara bilər. Əgər düyməciklər ilişirsə, basıldıqda işləmirsə, silvollar silinmişsə, düyməciyin üstü qopmuşsa və ya üzərinə dağılmış maye səbəbindən qısa qapanma baş vermişsə, digər istehsalçılarda olduğu kimi, Lenovo noutbukun klaviaturası da dəyişdirilməlidir. Klaviatura xüsusi olaraq modelə və seriyaya görə seçilir. Hər bir Lenovo klaviaturası yalnız göstəricilərdə qeyd olunmuş modellərə uyğun gəlir.\nBakı və Azərbaycanda Lenovo noutbukunun klaviaturasını ucuz qiymətə «iComp» internet mağazasından əldə edin! Bizim menecerlər sizə uyğun olan modeli seçməkdə yardımçı olarlar.\nLenovo noutbuku üçün klaviaturanın növləri və xüsusiyyətləri\nLenovo klaviaturaları 2 növdə olur:\nstandart növ (tam ölçülü, sağ rəqəm panelli klaviatura);\nsadələşdirilmiş növ (sağ rəqəm panelsiz növ).\nLenovo noutbuku üçün orijinal klaviatura bir sıra üstünlüklərə malikdir:\nyüksək keyfiyyətli material;\nkeyfiyyət və dözümlülük;\nyuxarı sıraya keçirilmiş vergül;\ndaxilə çöküntülü düyməciklər (sürətli yazıda barmaqlar sürüşmür);\nsimvolların keyfiyyətli yazısı;\ndüyməciklərin yüngül və səssiz basılışı.\nBizim internet mağazada Lenovo noutbuku üçün klaviaturanı sərfəli qiymətə əldə edin!\nBakı və Azərbaycanda Lenovo noutbuku üçün klaviatura sifariş etmək üçün bizim saytda səbətdən istifadə edin və ya bizə zəng edin. Bizim menecerlər sizə məhsul haqqında tam məlumat verərlər və sifarişi qəbul edərlər.


nulled forum sanal pezevenk hacklink satın al hacklink al Sit Giriş Hack haber epin scripti warez forum warez script hacklink nulled scripts warez forum xenforo nulled hack forum spyhackerz warez php script Adalet.az | Xəyalə Sevil: "Sevqi - etdiyin günaha dəyməlidir" - MÜSAHİBƏ Adalet.az | Xəyalə Sevil: "Sevqi - etdiyin günaha dəyməlidir" - MÜSAHİBƏ Adalet.az | Ədalət -\n18982 | 2020-03-11 10:32\n"Xanım sözü” rubrikasının növbəti qonağı şairə Xəyalə Sevildir.\n-Sakitəm deməzdim, sadəcə səssizəm. Mən əslində yaxşı müşahidəçiyəm. Müşahidə etmək üçün isə danışmaq yox, baxmaq və dinləmək lazımdır. Danışıb hamı kimi olmağı sevmirəm. Səs-küylü dostluqlar, təkrarlanan münasibətlər mənə görə deyil.Həm də hər şey uzaqdan daha gözəl görünür.\n-Sevgi şeirləriniz üstünlük təşkil edir. Bu şeirlərinizin çoxunda həsrət, ayrılıq var.\n-Sevgi şeirlərimin üstünlük təşkil etməyi mənə elə gəlir ki, dövrlə bağlıdır. Məsələn, indi sevgi şeiri yaza bilmirəm və ya heç yazmaq da istəmirəm. Daha real düşünmək istəyirəm. O ki, qaldı həsrətə, ayrılığa, hardasa yaşanmışlıq da var, yaşanmamışlıq da.\n-Dövrlə dedikdə, indi qocalmısınız?\n-Xeyr, mən ruhu nəzərdə tuturam. Daha doğrusu ruh halımı. Ruh halım sevgiyə köklənibsə sevgidən yazıram. Sosial bir problemə yönəlibsə ondan. Ruhu çərçivəyə salmaq olmur. Həyatım ikinci plana düşüb.\n- "Qəbrimi anamın əlində qazın” deyərək ana sevgisini qabardan şairə özü yaxşı ana ola bildimi?\n- Mən düşünürəm ki, lap pis övlad, pis bacı, lap pis vətəndaş da ola bilərəm, amma pis ana ola bilmərəm. Olmamalıyam və ya buna haqqım yoxdu. Əgər dünyaya öz xoşumla övlad gətirmişəmsə, demək mənim həyatım ikinci plana düşüb. Birinci onlardı. Mən heç sevmirəm müti, hər şeyə razılaşan anaları. Ana olmaq bir az da mübarizlik istəyir. Övladlarının xətrinə, xeyrinə bir az baş qaldırmaq, tabe olmamaq istəyir. Necə ana olduğumu isə illər sonra biləcəm. Bir qızım, bir oğlum var. Əgər onları xəyalımdakı kimi böyütsəm, demək mən yaxşı ana olmuşam. Yox, əgər istədiyim kimi olmasa, demək mən məğlubam. Ana kimi məğlub olmaq isə bütün məğlubiyyətlərin əvvəlində gəlir.\n-Şeirlərinizdə ürəyinizi cəzalandırırsınız. Nə günah iş görüb ürəyiniz?\n-Cəzalıdı ürəyim. Bədənimdə küncə qoydum... Bütün ürəklər cəzalıdılar. Yəqin elə ona görə Tanrı ürəyi bədənin küncündə yaradıb.\n-Bu cəza bitmədi? Bəlkə ürəyinizə tam azadlıq verəsiniz? Qoy, bildiyi kimi etsin.\n-"Hisslərinə azadlıq ver, ürək çərçivə deyil” yazmışdım şeirlərimin birində. Ürəyim həmişə azaddı. Sevgisində də, nifrətində də. Amma nifrət məndən uzaq duyğudu. Bir filmdə eşitmişdim: " Kimi sevəcəyim mənim əlimdə deyil, amma bu sevgiylə necə davranacağım mənim əlimdədir.”\nMən də tam bu fikirdəyəm. Qadın sevgisi məncə daha qürurlu olmalıdır. Ürəyimdə sevgidən ölsəm də, güvən yoxdusa, dilimə gətirmərəm. Sevgi bir günahdısa, etdiyin günaha dəyməlidir.\nBütün uğursuzluqların günahkarı kimi Allahı suçlayardım\n-İntihar edib günahı Allahın boynuna atmaq istəyirsiniz. Daha nələri Allahın boynuna yükləmək fikriniz var?\n-Mən deistəm. Əgər Allaha dini mövqedən yanaşmış olsaydım, yaşanmış bütün uğursuzluqların günahkarı kimi onu suçlayardım. Amma mən Tanrını dost kimi sevirəm.\n-Küskünsünüz sanki. Tək həyata yox, ədəbi mühitə də.\n-Mən balıq bürcündənəm. Dəyişkənlik ruh halımda var. Hərdən düşünürəm ki, mən səhvən bu dünyaya gəlmişəm. Tanrı səhv edib. Hərdən də mübarizə aparmaq istəyirəm. Amma çox vaxt oturub kəşf edilməyi gözləyirəm. Məncə küskün deyiləm, reaksiyasızam. Nəsə məni həyəcanlandırmır, sevindirmir. Çox qəribədir ki, kənardan həqiqətən elə görünürəm. Küskün, qaradinməz, soyuq, az danışan. Amma yaxın dostlarımla, sözümün tutduğu adamlarla danışmaqdan çənəm ağrıdığı vaxtlar olur. Həmçinin də gülmə krizinə girdiyim vaxtlar. Demək problem məndə deyil. Mən ya ehtiyatdan məsafəli davranıram, ya da elə ehtiyatdan. Hər zaman məsafəli davranmaqda fayda var.\nKişilərin 90%-i qadınları anlamır\n-Hərdən düşünürəm ki, poeziya qadın ruhudur. Amma qadın ruhunu ən yaxşı kişi duya bilər.\n-Zəmanəmizdə 90 faiz kişilər qadınları anlamır. Anlayanlar da deyəsən səhv anlayırlar. O baxımdan qadın ruhunu elə qadınlar daha gözəl duya bilər. Bu, bəlkə də şərq düşüncəsi ilə bağlıdır. Həmişə kişi yazarların öndə olması, çox zaman tarixi baxımdan onların tədris olunub keçirildiyinə görə belə düşüncə var. Həmçinin, qadın azadlığı kişilər qədər deyil. Belə olduqda qadınların istedadı bir növ içində boğulur.\n-Kişilər şair olan kimi deyirlər: "Hansısa qadın ayrılığı bunu şair etdi.” Biz də şairə haqqında bu cür düşünə bilərikmi? Sizi hansı kişi şair etdi?\n-İlk şeirlərimi 2-ci sinifdə oxuyanda yazmışam. Atama. Əgər mütləq bir kişi olmalıdırsa, o, atamdır. Amma təbii, konktet sevgiyə, sevgiliyə ünvanlanmış şeirlərim də olub.\n-Sevgiliyə ünvanladığınız şeirlər ünvanına çata bilibmi?\nEtiraf məktubu yazıb tulladım,\nBu gün bədənimin sol tərəfinə.\nƏslində bütün şeirlərim özümün özümə etirafıdır. Yəni, konkret ünvan yoxdu. Mən sevgiyə şeirlərimdəki kimi qəmgin tərəfdən yanaşmıram. Şeirlərimdə tez-tez göz yaşından danışıram. Mən demək olar ki, ağlaya bilmirəm. Duyğularımı ürəyimdə bərkidirəm. Maye halına gətirmirəm.\n- Qaynanalara münasibət fərqlidir. Amma siz qaynananızın adını təxəllüs kimi götürmüsünüz.\n-Biz ailə quranda qaynanam dünyasını dəyişmişdi. Yəni, mən onu heç görməmişəm.Amma deyilənə görə, bənzərliyimiz var. Yoldaşıma olan hörmətimdən onun adını təxəllüs götürdüm. Övladımız gec olmasına baxmayaraq inanırdım ki, qızım olacaq, adını Sevil qoyacam. Həm də bu təxəllüsü isim kimi yox, feil kimi düşünürdüm. Xəyalə, Sevil kimi. Nə dərəcədə sevilmişəm onu da bilmirəm.\n-Bəlkə şairliyinizə mane olmasın deyə həyat yoldaşınıza jest kimi etmisiniz?Bir növ onu tərksilah etmək üçün.\n-Mən heç qadağaları sevmirəm. Çərçivədə yaşamaq mənə görə ölümə bərabərdi. Əxlaq qadağası xaric. Onu insanın öz xarakteri qoymalıdı. Yəni, rahatam, kiməsə icazə vermərəm ki, mənə o boyda qadağa qoysun. Heç o qədər planlı biri də deyiləm. Elə olsaydım, ən azından daha çox tanınar və daha yaxşı yerdə işləyərdim.\n-Xəyalə Sevil olmasa Azərbaycan ədəbiyyatı nə itirəcəkdi?\n- Xəyalə Sevil şeir olaraq var. Bunu istedadlı və istedada dəyər verən insanlar təsdiqləyər. Yetərincə tanınmış imza olaraq yoxdu.Təbii, bunun da səbəbləri var. İndiki zamanda məşhur olmağın çox asan yolları var. Amma həmin yollar mənim üçün çətindi.Təəssüf ki, indi nə qədər istedadlı olursan ol, müəyyən qədər fərasətin yoxdursa, həmin istedadı üzə çıxara bilməyəcəksən. Yəni, məşhur olmasan, istedadın təsdiqlənməyəcək. Amma məşhur olsan, ortabab mətnin belə bəh-bəhlə qarşılanacaq. Bu baxımdan mən olmasam Azərbaycan ədəbiyyatı indiki zamanda heç nə itirməz. Amma nə vaxtsa... Altıncı hissim mənə gözəl şeylər deyir.\n- Başqa vaxt şikayətlənirsiniz ki, ədəbi mühit "kruq”laşıb. Hamı öz dostlarından müsahibə alır, tərifləyir və.s. Halbuki sizdən müsahibə alanda canım çıxdı.\n-Ədəbi mühit həqiqətən "kruq”laşıb. Pis tərəfi də odur ki, bəzi tənqidçilər və ya hansısa söz adamları kənardan necə aydın, şəffaf göründüklərini bilə-bilə pafoslu çıxışlar edirlər.\n-Kimlərlə şeir mübadiləsi edir, fikirlərini bölüşürsünüz? Dostunuz azdı ədəbi mühitdə.\n-Son zamanlar bir neçə dəfə yeni şeirlərimi Qulu Ağsəsə göndərib fikrini soruşmuşam. Qulu müəllim böyük şairdi. Ədəbi mühitdə dostum azdır, bəli. Çoxu salam-sağol tanışlarıdır. Amma deyim ki, heç yeni dostluqlar qurmağa da çalışmıram. Mənim yaxşı rəfiqələrim var. Yəni, o ehtiyacım ödənir deyə yeni münasibətlərə məsafəliyəm.\n-Klassik variantdan, ayrılıq qəm-kədərindən çıxmaq olmaz?\n-Məncə ayrılıq, qəm-kədər klassik variant deyil. Günü-gündən təzələnir və çoxalır. Yəni, zəmanəmizdə daha çoxdu. Həyatımda iki dəfə olduqca məhsuldar dövrüm olub. 2-3 ayın içində bəlkə 40-50 şeir yazmışam. Onlar da sevgidən. Yəqin həmin şeirlər sizdə qəm-kədərdən çox yazmağımın təəssüratını yaradıb. Dediyim kimi, indi sevgi şeiri yaza bilmirəm. Məsələn, mən bəzən ayrılıqdan həzz alırmış kimi davranıram. Ayrılığa ironiya edirəm.\n-Yaradıcı qadınlarçün anlaşılmaq, evli olmaq çətindir. Xüsusən, şərq aləmində.\n-Nəinki qadınlarla, hətta yaradıcı kişilərə də ailəli olmaq çətindir. Ancaq mən deyəsən ortaq yol tapmışam. Yaradıcı tərəfimi sırf özümə saxlamışam. Xəyallarıma. Bölüşmürəm. Ailədə isə daha realam. Yoldaşımın məndən narazı olduğu tək şey dindar olmamağımdı.


Sumqayıtda fəaliyyət göstərən kiçik və orta biznes nümayəndələri ilə görüş olub » 168saat.com\n168saat.com » Cəmiyyət » Sumqayıtda fəaliyyət göstərən kiçik və orta biznes nümayəndələri ilə görüş olub\n15:15 24 dekabr Cəmiyyət 242\nKOBİA-dan AZƏRTAC-a bildirilib ki, Sumqayıt Şəhər İcra Hakimiyyətinin dəstəyi ilə təşkil olunmuş görüşlərdə İqtisadiyyat Nazirliyinin, Qida Təhlükəsizliyi Agentliyinin, Azərbaycan Sahibkarlar (İşəgötürənlər) Təşkilatları Milli Konfederasiyasının, İpoteka və Kredit Zəmanət Fondunun nümayəndələri iştirak ediblər. Görüşlərdə istehsal və xidmət sahələrində fəaliyyət göstərən kiçik və orta sahibkarların kommunal xidmətlər, maliyyə resurslarına çıxış imkanları, istehsal sahələrinin tikintisi, özünüməşğulluq proqramında iştirak, torpaq sahələrinin sənədləşdirilməsi ilə bağlı müraciətləri dinlənilib, sualları cavablandırılıb. Sahibkarlar tərəfindən qaldırlan bir sıra məsələlərin müvafiq qurumların iştirakı ilə araşdırılacağı və nəticələri barədə sahibkarların məlumatlandırılacağı bildirilib.\nGörüşlərdə, həmçinin KOBİA-nın fəaliyyəti barədə məlumat verilib, sahibkarlıq fəaliyyəti ilə bağlı qarşıya çıxan məsələlərlə agentliyin Sumqayıt şəhəri üzrə “KOB Dostu”na müraciət edilməsi tövsiyə olunub.\nHacı Zeynalabdin Tağıyev qəsəbəsində keçirilən görüşdə 30-dan çox sahibkar arasında sorğu keçirilib.\nSahibkarlarla nələr müzakirə olundu?\nSumqayıt Şəhər İcra Hakimiyyətinin təşkilatçılığı ilə İqtisadiyyat Nazirliyinin Abşeron regional bölməsi, Kiçik və Orta Biznes İnkişafı Agentliyinin Sumqayıt KOB dostu ofisinin iştirakı və Azərbaycan Sahibkarlar Konfederasiyasının Sumqayıt filialının dəstəyi ilə "Sumqayıt şəhərinin inkişafında


Dünyanın ən gözəl qadını məlum oldu\nGörün, dünyanın ən gözəl qadını hansı ölkədən seçilib\nBAKI, 19 dek — Sputnik. ABŞ-da keçirilən "Miss-2016" dünya gözəllik yarışmasının qalibi məlum olub. Bu, Puerto-Riko təmsilçisi Stefani Del Valle adlı xanımdır.\nSputnik RİA-ya istinadən xəbər verir ki, Puerto-Rikolu gözəl finala Keniya, Dominikan, Filippin və İndoneziyadan olan qızlarla mübarizə aparıb. İkinci yerə Dominikan, üçüncü yerə isə İndoneziya təmsilçisi layiq görülüb.\nStefani Del Valle, Puerto-Riko, gözəllik yarışması, 'Miss-2016', dünya, ABŞ, qadın\nAzərbaycanda hər 3 qadından birində dəmir çatışmazlığı problemi var\nBakıda kafe işlədən qadın: "Haram pulun bərəkəti olmaz"\nGörüşdə ölkələrimizin müxtəlif qurumlarının nümayəndələrinin qarşılıqlı səfərlərinin əhəmiyyətinə toxunulub.\nBAKI, 26 iyul — Sputnik. Azərbaycan Respublikasının Prezidenti İlham Əliyev iyulun 26-da Türkiyənin Ədalət və İnkişaf Partiyası (AKP) sədrinin birinci müavini Numan Kurtulmuşun rəhbərlik etdiyi nümayəndə heyətini qəbul edib.\nSputnik Azərbaycan xəbər verir ki, görüşdə Azərbaycanla Türkiyə arasında dostluq və qardaşlıq münasibətlərinin bütün sahələrdə uğurla inkişaf etdiyi bildirildi. Dövlət başçıları arasında mütəmadi təmasların əlaqələrimizin genişlənməsində xüsusi rolu vurğulanıb.\nSöhbət zamanı Yeni Azərbaycan Partiyası ilə Ədalət və İnkişaf Partiyası arasında əməkdaşlıq məsələləri müzakirə olunub. Qeyd edilib ki, partiyalar arasında əlaqələr ikitərəfli münasibətlərin inkişafında mühüm rol oynayır. Eyni zamanda, ölkələrimizin müxtəlif qurumlarının nümayəndələrinin qarşılıqlı səfərlərinin əhəmiyyətinə toxunulub.\nGörüşdə əməkdaşlığın perspektivləri ətrafında fikir mübadiləsi aparıldı, ölkələrimiz arasında münasibətlərin bundan sonra da genişlənəcəyinə əminlik ifadə olunub.


Wild West (Qərb)\nOnline oyun: Wild West (Qərb)\nAlternativ adları: Wild West (Qərb)\nOnline Wild West - pulsuz multiplayer online brauzerinizin oyun iqtisadi strategiya janrında edilən West. Öz irqi Mustang istəyir, tozlu prairies ruhu həsrət edirsinizsə və çardaq qutularında siz hələ revolver bir neçə var - sizin üçün Qərb Online oyun.\nOnline Wild West - pulsuz multiplayer online brauzerinizin oyun iqtisadi strategiya janrında edilən West. Öz irqi Mustang istəyir, tozlu prairies ruhu həsrət edirsinizsə və çardaq qutularında siz hələ revolver bir neçə var - sizin üçün Qərb Online oyun. Qərb sadə və gənc kovboy hətta açıq oyun buyurun. Daxil etmək lazımdır hamısı - Sizin oyunçu adı, parol və e-poçt ünvanı. Daha sonra poçt məktubu aşkar linki tıklayarak hesabı aktivləşdirmək və Wild West oyun başa kontrol lazımdır. Wild West oyun developers qeydiyyat səyləri kimi sadəcə və aydın həyata keçirilmişdir. Bu online oyun Wild West tələsik hərəkət, online iyirmi saat və ifa etdiyi yer kimi kritik deyil tələb etmir ki, dəyər. Bu - browser strategiyası. Bu üstünlüyü uzaq PC uzun zaman ki, oyun məhsulları kimi çox azarkeş unleashes edir. Bilər və dostlar iş, və internet kafe olan Wild West Play. Lakin digər tərəfdən, əsl uğur əldə etmək üçün kifayət qədər uzun vaxt lazımdır. Amma inanın, online oyun Qərb oynamaq üçün dəyər. Play online oyun Wild West bu görünə bilər kimi darıxdırıcı deyil. Sizin rəqib səviyyəsi uyğun və duels iştirakı ilə bağlı heç bir cəza var ki, arxayın yalnız salon chezhogo şəhərində uyğun bir duel onun düşmən olur. Xoşagəlməz cəhət, Wild West oynaya davam bir duel zəng əgər, siz onu tərk edə bilməz ki. Siz yalnız mübarizə nəticəsi barədə yerli qəzet bir xəsis və ya tərif dolu məqalənin ölüm oxumaq lazımdır. PlayWild West (Qərb)\nOyun üçün video və ekran Wild West (Qərb)


“BİZ BİR NEÇƏ HOMOSEKSUALI ÖLDÜRMÜŞÜK” — AZAD lgbt Azerbaijan\nFebruary 2, 2015 AZAD lgbt\nÇəkdiyi fotoya görə döyülən, yazdığı yazıya görə, cərimələnən, çəkildiyi sənədli filmə görə isə söyülən bir adamdır. O, gənc aktyor, bacarıqlı jurnalistdir. Söhbət Elmin Bədəlovdan gedir.\nE.Bədəlov həm aktyordur, həm də jurnalist. O, əsasən gənclərdən ibarət olan “Oda” Teatrının direktorudur və eyni zamanda aktyorlarından biridir. Bədəlov həmçinin mədəniyyət portalı olan Fraqment.az saytının təsisçisi və baş redaktorudur.\nE.Bədəlovla söhbətimizin bir neçə səbəbi var. Əsas səbəblərdən biri də, onun və teatrın Şuşa Teatrının direktoru Yadigar Muradov tərəfindən məhkəməyə verilməsidir.\nSöhbətimizə teatrın son durumu ilə bağlı sualımızla başladıq:\n- Teatrın vəziyyət necədir? Tez-tez yerini dəyişirsiniz. Hər dəfə də maddi ziyanlarla üzləşirsiniz.\n- Hərdən uşaqlar deyirlər ki, “Köçmək bizim alnımıza yazılıb”. Düz deyirlər. Cəmi iki ildir ki, fəaliyyət göstəririk. Amma artıq 4 dəfə yerimizi dəyişməli olmuşuq. Təbii ki, biz də teatrı bir yerdən, başqa yerə köçürməyi sevmirik. Amma hər şey bizim istəyimizlə olmur. Köçmək səbəblərimiz müxtəlif olub. Təzyiqlər olub, yer sahibi ilə anlaşılmazlıq olub, maddi durum kifayət etməyib və s. Amma əsas odur ki, indi daha yaxşı yerdəyik. Və hər şeydən vacib olan budur ki, hara köçməyimizdən asılı olmayaraq, tamaşaçılarımız da bizimlə gəlirlər. Bu, çox sevindirici haldır.\n- Şuşa Teatrının direktoru Yadigar Muradov sizi məhkəməyə verib və məhkəmədə qalib gəlib. Və deyəsən sizi böyük məbləğdə cərimə ediblər.\n- Yadigar Muradov bir neçə ay bundan öncə Elitar.Az saytında yayımlanan yazıya görə, məni məhkəməyə verib və 20.000 AZN tələb edib. O, eyni zamanda şərəf və ləyaqətinin təhqir olunduğunu deyir. Bir az sonra həmin iddiaya “Oda” Teatrının da adı əlavə olundu. Lakin məhkəmə ekspertizası həmin yazıda təhqir elementlərinin olmadığını aşkarlayıb. Həmin yazı isə şikayətçi məktubu əsasında hazırlanıb və ortada çox böyük iddialar var idi.\nBildiyiniz kimi “Şuşa” teatrı dövlətin nəzdindədir və teatra dövlət tərəfindən maliyyə ayrılır. Yazıda bildirilirdi ki, Y.Muradov ayrılan maliyyənin müəyyən qismini mənimsəyir. Aktyor ştatına ayrılan pullar aktyorlara tam olaraq çatmır. Və bəzi uydurma ştatlar açılaraq, həmin pullar mənimsənilir. Bundan əlavə dövlət hesabına alınmış rekvizitlər, yəni divan, kreslo kimi əşyaları Y.Muradov öz evinə aparıb. Hətta ölən bir işçinin adının hələ də ştatda saxlanılması və onun əməkhaqqısının Y.Muradov tərəfindən alınması faktları da yazıda qeyd edilmişdi.\nY.Muradov iddia edir ki, bu yazıda onun şərəf və ləyaqəti alçaldılıb. Amma ekspertizanın rəyi var ki, yazıda heç bir təhqiramiz ifadə yoxdur. Amma buna baxmayaraq Biləsuvar Rayon Məhkəməsində hakim Azər Səmədovun sədrliyi ilə keçirilən məhkəmə prosesində, onun lehinə qərar verib. Qərarın isə nə olduğunu mən heç bilmirəm. Çünki yekun qərar mənə verilməyib. Mən onlardan qərarı tələb edirəm, amma qərarı mənə Biləsüvarda verə biləcəklərini deyirlər. Hansı ki, onlar qərarı mənim hazırda yaşadığım ünvana göndərməlidirlər.\nÜmumiyyətlə məhkəmədə mənə qarşı qərəzli olduqlarını hiss edirdim. Hakim mənimlə kobud rəftar edirdi və sanki danlayırmışcasına sözlər işlədirdi. Və məhkəmə prosesinə Y.Muradov qatılmadan baxılırdı. Hansı ki, iddiaçı tərəf mütləq orada olmalıdır. Əgər yoxdursa, iddia baxılmadan saxlanılır. Amma məhkəmə davam edirdi.\nY.Muradov mənə deyirdi ki, əgər şikayətçinin kimliyini açıqlasam, o, mənə qarşı olan iddiasını geri götürəcək. Amma sona qədər şikayətçinin kimliyini açıqlamaq fikrində deyiləm. Mən məhkəmənin qərarından asılı olmadan öz fikrimdə qalıram. Ortada faktlar var. Əgər deyilənlər düz deyilsə Y.Muradov bunu məhkəmədə sübut edərdi. Amma edə bilməyib. Heç bir sənəd ortaya qoyulmadan qərar verilib. Mənə bir şey də maraqlıdır ki, əgər məsələ yazıya görədirsə, həmin məlumat elitar.az saytında dərc edilib. Bəs niyə “Oda” teatrını da məhkəməyə verib? Bu, teatrı bağlamaq üçün atılmış addımdır.\nSöhbətimizin ikinci hissəsi isə tam fərqli bir mövzu ilə bağlıdır. Bir müddət öncə özünü işlədiyi ofisdə asaraq, intihar etmiş homoseksual İsa Şahmarlı ilə bağlı çəkilmiş qısa metrajlı sənədli filmdə rol aldığı üçün E.Bədəlov ağır tənqid və təhqirlərə məruz qalmışdı. Videoda iki homoseksualdan birini canlandıran E.Bədəlovla bu mövzuya da toxunduq.\n- Məlum video yayınlandıqdan sonra, güclü şəkildə reaksiyalara səbəb oldu. Videonu izləyənlərin böyük hissəsi bunu heç də yaxşı qarşılamadı. Bəziləri bunun homoseksuallığı təbliğ etdiyini dedilər. Bəs səncə?\n- O video homoseksuallığı təbliğ etmək üçün çəkilməyib. Mən bilirdim ki, Azərbaycan kimi homofobiyanın dəhşətli şəkildə çox olduğu cəmiyyətdə belə videolar tənqid və təhqirlərə məruz qalır. Azərbaycanda elə bir vəziyyət var ki, hansısa bir aktyor homoseksual və transseksual birini canlandırırsa, camaat onun bütün nəsil-kökünü söyür. Ən ifrat dərəcədə söyüşlərdən istifadə edirlər. Anlamırlar ki, biz aktyoruq və verilən obrazı canlandırırıq.\n- Bəziləri səni homoseksual adlandırdılar. Və bu videoya da ona görə çəkildiyini dedilər.\n- Mən bütün bunlara cavab olaraq bir yazı yazmışdım. O yazı da qeyd etmişdim ki, mən aktyoram və mənim kompleksim yoxdur. Verilən rolu yaxşı canlandırmağa çalışıram. Hər kəs videonu başqa cürə anlaya bilər. Biz videoda insanlara başa salmağa çalmışıq ki, heç nə intihara səbəb olmamalıdır. Bu sadəcə homoseksuallarla bağlı deyil. Hər kəsə aiddir. Amma reaksiya tam başqa oldu. Bəlkə də mən videonu şərh edən adi adamları anlaya bilərəm. Onlar homofobdular, fərqli insanları bəyənmirlər, söyürlər, düşmən kimi yanaşırlar. Amma illərdir özlərinə liberal dünya görüşü adı verənlər, qələm tutub, yazı yazanlar da onlarla eyni sırada oldular. Bəzilər bizi homoseksual adlandırdılar. Mən bir daha deyirəm ki, mən homoseksual deyiləm. Əgər elə bir şey olsaydı, bunu çəkinmədən deyərdim.\n“Heç kim əmin ola bilməz ki, onun övladı da homoseksual və ya lezbiyan olmayacaq”\n- Əsasən videonu sənin adınla hallandıranlar oldu.\n– Həmin videonu mən çəkməmişəm. Heç ssenari müəllifi də mən deyiləm. Mən sadəcə bir obrazı canlandırmışam. Və hesab edirəm ki, videoda heç bir ifratçılığa yer verilməyib. Biz bu sənədli filmlə insanlara bir çox mesaj vermişik. Onlardan biri də, homoseksuallara qarşı olan kin və nifrətə son qoymaqdır. Heç kim əmin ola bilməz ki, onun övladı da homoseksual və ya lezbiyan olmayacaq. Ona görə də, normal qarşılamaq lazımdır.\nBiz bir neçə homoseksualı öldürmüşük. İsa Şahmarlı daxil olmaqla, bir neçə nəfərin intiharının səbəbkarı onlara yaşamağa imkan verməyən cəmiyyətdir. Bu cəmiyyət, qatildir. İsa Şahmarlının ölümünün səbəbkarı homofob cəmiyyətdir. Biz də bu video ilə başa salmağa çalışdıq ki, cəmiyyət səni sevməsə də, səni sevən biriləri var. İntihar etmək çıxış yolu deyil. Cəmiyyət homofobdursa, sən özünü öldürməli deyilsən.\n- Məlum məsələ ilə bağlı yazılar da yazıldı. Əsasən də tənqidi xarakterli…\n- Məni qınayanları, təhqir edənləri bir az da olsa başa düşürəm. Çünki insanlar rolla, şəxsiyyəti ayıra bilmirlər. Məlik Dadaşov möhtəşəm erməni obrazını yaratmışdı. Bir gün Akademik Milli Dram Teatrının qarşısından keçən iki qadın elə bilib ki, aktyor ermənidir və onu söyməyə başlayıblar. Üzünə tüpürüblər, ağır ifadələr işlədiblər. Onlar da bu cəmiyyətin nümayəndələridirlər. Bu sıraya bəzi jurnalistlər qatılanda adam lap pis olur.\nƏgər dünyadakı bütün homoseksualları mən yaratsaydım, məni tənqid edənləri başa düşərdim. Amma mən sadəcə bir obrazı canlandırmışam. Yenə belə bir təklif gəlsə, yenə o rolu canlandıraram. Biz videoda real öpüşməmişdik. Amma real olaraq öpüşmək tələb olunardısa, mən oğlanla öpüşərdim. Mən aktyoram, mənim üçün problem deyil.


Respublika. - 2018.- 21 iyun. - № 134. - S. 6.\nMir Cəlal yazılı abidələrlə yad edildi\nM. F. Axundov adına Azərbaycan Milli Kitabxanası “Azərbaycanın görkəmli şəxsiyyətləri” seriyasından nəsrimizin görkəmli nümayəndəsi, Əməkdar elm xadimi, yazıçı, ədəbiyyatşünas, alim, professor Mir Cəlal Paşayevə həsr edilmiş “Mir Cəlal” (Paşayev Mir Cəlal Əli oğlu) biblioqrafiyasını hazırlayaraq nəfis şəkildə çap etmişdir. Göstəricinin layihə rəhbəri Azərbaycan Respublikasının mədəniyyət və turizm naziri Əbülfəs Qarayev, tərtib edənlər Mədinə Vəliyeva və Mətanət İbrahimova, elmi redaktoru və buraxılışa məsul professor, Əməkdar mədəniyyət işçisi Kərim Tahirov, məsləhətçi Əməkdar mədəniyyət işçisi Şəmsəddin Axundov, redaktoru Əməkdar mədəniyyət işçisi Gülbəniz Səfərəliyevadır.\nQeyd edək ki, Mir Cəlal haqqında ilk biblioqrafiya 1968-ci ildə MEA-nın Mərkəzi Elmi Kitabxanası tərəfindən nəşr edilmişdir. 1998-ci ildə Milli Kitabxana tərəfindən ədibin anadan olmasının 90 illiyi ilə əlaqədar olaraq 2-ci biblioqrafik göstərici, 2006-cı ildə isə yenidən təkmilləşdirilmiş şəkildə 3-cü biblioqrafik göstərici nəşr edilmişdir.\nSon on iki il ərzində görkəmli nasir haqqında kifayət qədər əlavə materialların çap olunduğunu nəzərə alan Azərbaycan Milli Kitabxanası ədibin anadan olmasının 110 illiyi ilə əlaqədar olaraq daha fundamental biblioqrafiya hazırlayaraq çap etmişdir. Bu yeni biblioqrafik göstəriciyə son on iki il ərzində nasirin həyat və yaradıcılığı haqqında işıq üzü görən materiallar daxil edilmiş, habelə buna uyğun olaraq yeni bölmə və yarımbölmələr yaradılmışdır. Beş hissədən ibarət olan biblioqrafiyada Mir Cəlalın kitabları, dövri mətbuatda, dərsliklərdə, məcmuələrdə çap edlmiş əsərləri, uşaqlar üçün işlədiyi kitablar, elmi-tənqidi və publisistik məqalələri, tərcümələri, redaktə etdiyi kitablar, rəhbərlik etdiyi dissertasiyalar, rus və digər dillərdə nəşr olunmuş əsərləri, eyni zamanda, ədibin həyat və yaradıcılığını əks etdirən bütün nəşrlər öz əksini tapmışdır.\nBiblioqrafiyada, həmçinin Mir Cəlalın həyat və yaradıcılığının əsas tarixləri, görkəmli şəxslərin və qələm dostlarının onun haqqında düşüncələri, nasirin müdrik kəlamları, ədibin görkəmli şəxslər və ədəbiyyatımız haqqında fikirləri, yeni nəşrə daxil edilmişdir. Biblioqrafik göstəricidə ədəbiyyat xronoloji ardıcıllıqla qruplaşdırılmış, xronoloji çərçivə daxilində isə əlifba qaydası gözlənilmişdir. Biblioqrafiyada ilk dəfə olaraq verilmiş “Mir Cəlalın əsərləri dünya kitabxanalarında” bölməsində toplanan sənədlər ölməz yazıçının irsinin bütün dünyada geniş yayılmasının göstəricisidir. “Əlavələr” bölməsində toplanan Mir Cəlal Paşayevin Bakı şəhərində yerləşən “Ədibin evi” və Gəncə şəhərində yerləşən ev-muzeyində mühafizə olunan arxiv materiallarının da əhatə olunması biblioqrafiyanın əhəmiyyətini artırır.\n“Mir Cəlal” biblioqrafiyasında yer alan “Mir Cəlalın əsərləri dünya kitabxanalarında” bölməsində görkəmli nasirin irsinin Rusiya, Fransa, İspaniya, Ukrayna, Bolqarıstan, Avstraliya, Böyük Britaniya, Türkiyə, Almaniya, Estoniya və digər ölkələrin milli kitabxanalarında toplandığı göstərilmişdir.\nBiblioqrafik göstəricinin IV hissəsində isə nasirin əsərlərinin dünyanın bir sıra çox xalqlarının dillərinə, o cümlədən, alman, belarus, bolqar, çex, eston, fars, gürcü, rumın, tacik, tatar, türk, ingilis və digər dillərə tərcümə edildiyi göstərilmişdir.\nYazıçının rus dilində çap olunan əsərlərinin çoxluğu nəzərə alınaraq həmin materiallar “Başqa dillərdə” bölməsindən ayrılaraq ayrıca verilmişdir.\nGöstəricidən istifadəni asanlaşdırmaq məqsədilə biblioqrafiyanın sonunda köməkçi göstəricilər verilmişdir. Buraya ədibin əsərlərinin və haqqında yazan müəlliflərin əlifba göstəriciləri, tərcümə etdiyi, redaktoru və tərtibçisi olduğu, habelə uşaqlar üçün işlədiyi əsərlərin köməkçi göstəriciləri daxildir.\n495 səhifədən ibarət olan biblioqrafiyanı tərtib edərkən görkəmli nasirin Bakı şəhərində yerləşən “Ədibin evi”ndə, Gəncə şəhərində olan ev-muzeyində qorunan arxiv sənədlərindən, Milli Kitabxananın, AMEA-nın Mərkəzi Elmi Kitabxanasının, BDU-nun, ADPU-nun kitab fondlarından və digər mənbələrdən istifadə edilmişdir.\nBiblioqrafiya mütəxəssislər və Mir Cəlal Paşayevin irsini öyrənmək istəyən tədqiqatçılar üçün nəzərdə tutulmuşdur.


Şəmkirdə sərnişin tərəfindən bıçaqlanan sürücü xəstəxanada dünyasını dəyişib – Səhifə 158972 – Yenicag.Az\nAna Səhifə Kriminal Şəmkirdə sərnişin tərəfindən bıçaqlanan sürücü xəstəxanada dünyasını dəyişib\nYeni Çağ Media Qrupu – Yanvar 20, 2017 - 22:29\nŞəmkirdə bir neçə gün əvvəl sərnişin tərəfindən bıçaqlanan sürücü yerləşdirildiyi xəstəxanada dünyasını dəyişib.\nYeniçağ.Az xəbər verir ki, yanvarın 17-də Şəmkir rayonun Seyfəli kəndi ərazisində sərnişin tərəfindən bıçaqlanan Gəncə şəhər sakini, 1958-ci il təvəllüdlü Babayev Namiq Əli oğlu yerləşdirildiyi Gəncə şəhərindəki özəl xəstəxanaların birində dünyasını dəyişib.\nXatırladaq ki, N. Babayev yanvar ayının 17-də Seyfəli kəndinə apardığı sərnişini tərəfindən bıçaqlanıb və avtomobili qaçırılıb. Qaçırılan “VAZ-2107” markalı avtomobil isə Şəmkir rayon Seyfəli kənd sakini, avtimobil təmiri ilə məşğul olan, Kamal Kərimovda aşkarlanıb. Polisə ifadə verən K.Kərimov isə maşını həm kəndlisi Eşqin Murtuzovdan aldığını bildirib.\nFaktla bağlı cinayət işi açılıb, araşdırmalar davam etdirilir. (Report)


Məktəbdaxili qiymətləndirmədə yeni qaydaların izah olunması məqsədilə iclas təşkil edilib\nGəncə Şəhər Təhsil İdarəsində məktəbdaxili qiymətləndirmədə yeni qaydaların izah olunması məqsədilə iclas təşkil edilib. İclasda təhsil şöbəsinin məsul şəxsləri, məktəb direktorları və müavinləri iştirak ediblər.\nİclasda iştirakçılarına “Ümumi təhsil pilləsində təhsilalanların attestasiyasının (yekun qiymətləndirmə (attestasiya) istisna olmaqla) aparılması Qaydası”nın tətbiqi ilə bağlı ətraflı məlumat verilib. Qeyd edilib ki, məktəbdaxili qiymətləndirmədə yeni qaydalar təhsilin keyfiyyətinin yüksəldilməsinə, şagirdlərin dərs yükünün azaldılmasına, valideyn məmnunluğuna səbəb olacaq.\nGəncə Şəhər Təhsil İdarəsinin müdiri Zakir Həsənov “Təhsil haqqında” Azərbaycan Respublikasının Qanununa edilən dəyişikliklər, həmçinin məktəbdaxili qiymətləndirmədə yeni qaydaları iclas iştirakçılarına izah edib. İclasın sonunda direktor və müavinləri maraqlandıran suallar cavablandırılıb.


“Əməkdaşlığın səviyyəsindən çox razıyıq” – GSR.fm\n“Əməkdaşlığın səviyyəsindən çox razıyıq”\n13 Dekabr, 2016, 22:18 23 Mart, 2020 3\n“İndiyədək Azərbaycan və İsrail şirkətləri tərəfindən müdafiə avadanlığının alınması ilə bağlı imzalanmış müqavilələrin dəyəri 5 milyard dollara yaxındır, daha dəqiq desək, 4 milyard 850 milyon dollardır”. GSR.fm-in APA-ya istinadən verdiyi məlumata görə, bunu dekabrın 13-də prezident İlham Əliyev sənədlərin imzalanması mərasimindən sonra İsrailin baş naziri Benyamin Netanyahu ilə birgə mətbuata bəyanatla çıxışı zamanı deyib.\nDövlət başçısı iki ölkənin bir çox sahələrdə əməkdaşlıq etdiyini bildirib: “Bu gün imzalanmış sənədlər əməkdaşlığımız üçün çox böyük potensialın olduğunu açıq-aydın göstərir. Sənədlərin hamısı çox vacibdir. Mən onların arasında ikitərəfli əməkdaşlığın çox səmərəli mexanizmi olan birgə iqtisadi komissiyanı yaratmağa imkan verəcək sənədin əhəmiyyətini vurğulamaq istərdim. Əminəm ki, bu, ticarət dövriyyəsini artırmağa və onu şaxələndirməyə kömək edəcək. Ticarət dövriyyəsi yaxşı səviyyədə olsa da, bu, əsasən Azərbaycandan İsrailə neft ixracına görədir. Biz bunu şaxələndirmək və artırmaq üçün işləməliyik”.\nPrezident ikitərəfli əlaqələr, regional inkişaf ilə bağlı çox geniş spektrli məsələlərin müzakirə edildiyini bildirib: “Müzakirələr çox açıq, dostluq şəraitində keçib. Bu müzakirələr bizə ikitərəfli əlaqələrimizi gücləndirməyə kömək edəcək.\nBizim kənd təsərrüfatı sahəsində əməkdaşlıqda çox yaxşı perspektivlərimiz var. Biz bunu cənab Baş nazirlə müzakirə etdik. İsrail çox müasir texnologiyalara malikdir, biz onların bəzilərindən istifadə edirik, bəziləri ola bilsin ki, Azərbaycana bir müddət sonra gətiriləcək. Bu sahədə əməkdaşlıq üçün yaxşı perspektivlər var”.\nPrezident İlham Əliyev turizmin potensial inkişaf üçün əsas sahələrdən biri olduğunu bildirib: “Əminəm ki, İsrail ilə Azərbaycan arasında birbaşa uçuşlar hər iki istiqamətdə turistlərin sayının artmasına kömək edəcək. Təhsil sahəsində əməkdaşlığın çox böyük potensialı var”.\n“Biz, həmçinin müdafiə sənayesi sahəsində fəal əməkdaşlıq edirik və bu əməkdaşlıq artıq bir neçə ildir davam edir. Bu əməkdaşlığın nə dərəcədə geniş olduğunu göstərmək üçün bir rəqəmi diqqətinizə çatdıracağam. İndiyədək Azərbaycan və İsrail şirkətləri tərəfindən müdafiə avadanlığının alınması ilə bağlı imzalanmış müqavilələrin dəyəri 5 milyard dollara yaxındır, daha dəqiq desək, 4 milyard 850 milyon dollardır. Bu müqavilələrin çox böyük hissəsi artıq həyata keçirilib. Biz hələ də bunun üzərində işləyirik və bu əməkdaşlığın səviyyəsindən çox razıyıq”, – deyə prezident qeyd edib.\nPrezident iki xalq arasındakı əlaqələrin ikitərəfli əməkdaşlığın mühüm hissəsi olduğunu qeyd edib: “Çünki Azərbaycandakı yəhudilər və İsraildə əsasən Azərbaycandan olan yəhudilərdən ibarət Azərbaycan diasporu ikitərəfli əlaqələrimizin mühüm amilidir. Əsrlər boyu Azərbaycanda yəhudilər ilə azərbaycanlılar sülh və dostluq şəraitində yaşayıblar və yaşamaqda davam edirlər. Azərbaycandakı yəhudi icması cəmiyyətimizin çox fəal hissəsidir. Onlar müasir Azərbaycanın inkişafına çox töhfələr verirlər. Xalqlarımız arasındakı sıx əlaqələr ikitərəfli əlaqələrimizdə çox mühüm amildir. Məlumat üçün bildirmək istərdim ki, Azərbaycanda beşi Bakıda olmaqla 7 sinaqoq, yəhudi məktəbləri var. Siz onlardan birinə, 2010-cu ildə açılmış “Xabad Or-Avner” Yəhudi Təhsil Mərkəzinə baş çəkəcəksiniz. Mən həmin günü xatırlayıram, çünki mərasimdə iştirak edirdim. Mərhum Prezident Şimon Peres bizə videomüraciət ünvanlamışdı. Mən şadam ki, cənab Baş nazir bu Təhsil Mərkəzinə baş çəkmək və yəhudi icmasının nümayəndələri ilə görüşmək üçün sıx qrafikində vaxt tapıb.\nYəhudilərlə azərbaycanlılar arasında əlaqələr hər zaman, tariximizin bütün dövrlərində çox yaxşı olub və yəhudilər əsrlərdir ki, Azərbaycanda yaşayırlar. Bu, onların evidir, onlar burada özlərini evlərindəki kimi hiss edirlər və ölkəmizi gücləndirmək üçün çox işlər görürlər. Bu, çar Rusiyası dövründə – Azərbaycan Rusiya imperiyasının tərkib hissəsi olanda da, Sovet İttifaqı dövründə də belə olub, indi də – 25 illik müstəqillik dövründə də belədir. Azərbaycanda yaşayan bütün xalqlar arasındakı əlaqələr multikulturalizmin, qarşılıqlı hörmətin, bir-birinin ənənələrinə və dininə hörmətin bariz nümunəsidir. Mən hər zaman deyirəm ki, öz dininə və ənənələrinə hörmət, qonşunun dininə və ənənələrinə olan hörmətdən başlayır. Yeri gəlmişkən, demək istərdim ki, bu il Azərbaycanda “Multikulturalizm ili” elan olunub və Azərbaycan dünyada multikulturalizmin beynəlxalq mərkəzlərindən biri kimi tanınır. Şadam ki, hazırda İsraildə yaşayan bizim keçmiş vətəndaşlarımız Azərbaycan ilə yaxın əlaqələrini qoruyub saxlayırlar. Onlar bizə kömək edir, bizi təbliğ edir. Bizim bir çox ölkələrdə diaspor təşkilatlarımız var. Lakin yalnız İsraildə bizim diaspor yəhudi əsilli insanlardan ibarətdir. Bu da yəhudilərlə azərbaycanlılar arasında olan birliyi nümayiş etdirir”.\nÖncəki xəbərMüdafiə sənayesi işçiləri təltif edilibNövbəti xəbərCəbhədə atəşkəs 54 dəfə pozulub\nGeri izləmə: albuterol inhaler\ntadalafil generic no prescription dedi ki:\n21 Aprel, 2020 tarixində, saat 01:22\nforth health [url=http://cialisles.com/#]tadalafil generic no\nprescription[/url] recently currency finally specialist cialis generic tadalafil for sale\nwhenever responsibility tadalafil generic no prescription currently permission http://cialisles.com/


Cəsədi kimsə görməsin deyə ətrafı çimərlik çətirləri ilə bağladılar - sherg.az\n2019-06-06 16:57:40 | 287 dəfə oxunub\nCəsədi kimsə görməsin deyə ətrafı çimərlik çətirləri ilə bağladılar\nTürkiyənin Antaliya şəhərində məşhur Konyaaltı sahilində bir nəfər çimərlikdə ölü tapılıb.\nHadisə, saat 08.30 radələrində 29 saylı çimərlikdə baş verib. Səhər vəzifəsinə başlayan çimərlik işçiləri bir nəfərin hərəkətsiz halda yatdığını görüb.\n112 Təcili Çağırış Mərkəzinə xəbər verilib, hadisə yerinə sağlamlıq və polis qrupları sövq edilib. Sağlamlıq qrupları 62 yaşlı təqaüdçü Kənan Öztürkün həyatını itirdiyini təyin edib. Cəsədin görünməməsi və günəşə məruz qalmaması üçün ətrafı çimərlik çətirləri ilə bağlanılıb.\nSherg.az türk mediasına istinadən xəbər verir ki, cəsədə baxmayaraq istirahət edənlər günəş vannası qəbul etməyə və dənizə girməyə davam ediblər. Nəhayyət Öztürkün cəsədi qəti ölüm səbəbinin təyin olunması üçün Antaliya Ədli Tibb Təşkilatı meyitxanasına aparılıb.\nİlkin araşdırmada Kənan Öztürkün infarkt keçirdiyi məlum olub.\nDigər tərəfdən hal şahidləri Kənan Öztürkün həyat yoldaşıyla keçən həftə mübahisə etdiyini, arvadının qızının yanına getdiyini, Öztürkün iki gün əvvəl də halı pisləşərək xəstəxanaya qaldırıldığını söyləyib.\nKənan Öztürkün sahilə yaxın bir yerdə qaldığı və təxminən 20 gündür dənizə gəlib getdiyi öyrənilib.


"Azerpocht" regionaların sosial-iqtisadi inkişafı üzrə Dövlət Proqramı çərçivəsində vəsait alıb\n"Azerpocht" regionaların sosial-iqtisadi inkişafı üzrə Dövlət Proqramı çərçivəsində vəsait alıb\nTelekommunikasiya 6 Mart 2008 18:38 (UTC+04:00)\nAzərbaycan, Bakı, 06 mart / Trend , müxbir S.Babayeva/ Rabitə və İnformasiya Texnologiyaları Nazirliyinin "Azerpocht" Dövlət Müəssisəsi 2004-2008-ci illər üçün Azərbaycan regionlarının sosial-iqtisadi inkişafı üzrə Dövlət proqramı çərçivəsində 3 mln. manat vəsait alıb,- cümə axşamı DM-dən bildiriblər.\n"Bu vəsaitlər poçt xidmətlərinin yaxşılaşdırılmasına yönəldilib və regionlarda yeni poçt şöbələrinin tikintisinə sərf ediləcək" - müəssisədən bildiriblər.\nTəşkilatdan qeyd ediblər ki, ayrılmış vəsait hesabına tikintisi və bərpası planlaşdırılan obyektlərin siyahısı hələ təsdiq olunmayıb. Bir şöbənin tikintisi, orta hesabla, 28 min manata başa gəlir.\nKeçən il Dövlət Proqramı çərçivəsində "Azerpocht" DM-yə 1,5 mln. manat vəsait ayrılmışdı ki, bu vəsait hesabına tikilməli olan 53 obyektdən 36-sı tikilib təhvil verilib. Digər şöbələrin tikintisi üzrə işlər isə Rabitə Nazirliyinin şəxsi vəsaiti hesabına həyata keçirilib.\n"Azerpocht" 2007-ci ildə 250 yeni iş yeri və 97 yeni poçt şöbəsi açıb. Təşkilat Ümumdünya Poçt İttifaqının tövsiyəsi ilə 1997-ci ildə yaradılıb. DM-nin tərkibinə 59 poçtampt, 2 poçt müəssisəsi, 2 törəmə müəssisə və 8 rabitə qovşağı daxildir. DM ölkənin bütün yaşayış məntəqələrini əhatə edir, 1,3 min poçt şöbəsi var.


Twitter, Bloqosfer, Rauf Mərdiyev və Asif Eminov – VİDEO | DE, BAT\nBloqosfer həqiqətən də maraqlı keçdi. Təqdimatlar və müzakirələr zamanı bilmədiyim çox məsələləri öyrəndim. Tədbirə maraq qatan digər bir amil isə özünü Rauf Mərdiyev kimi təqdim edən şəxsin Twitter hesabında bloqosfer haqqında yazdığı Twit oldu. Özünü Rauf Mərdiyev kimi təqdim edən şəxs ( Rauf Mərdiyev adətən kimi isə tənqid edəndə onu belə adlandırır – özünü …… …… kimi təqdim edən şəxs) Twitterdə yazmışdı ki, “klounada başladı #Bloqosfer” . İlqar Mirzə bunu oxuyandan sonra özünü Rauf Məridyev kimi təqdim edən şəxsdən kimə kloun dediyini soruşdu. Rauf Mərdiyev isə belə cavab verdi: “Mən buna Twitterdə cavab verəcəm”.\nBura qədər məsələnin statistik və ya xroniki tərəfi idi. Raufun bu cavabı bloqosferçilərin məşhur ifadəsinə çevrildi. Kimdən nəsə soruşurdunsa cavab bu olurdu: “Mən sənə twitterdə cavab verəcəm”. Hətta iş o yerə çatmışdı ki, dostlarımızdan biri otaq yoldaşından soruşur ki, bəs otağın açarı hardadı? Otaq yoldaşı da cavab verdi ki, bəs mən bu suala Twitterdə cavab verəcəyəm. 🙂\nVə beləliklə günün vidosu çəkildi. Hətta eşitdiyimə görə, Raufun özü də bu videoya baxıb və gülümsəyib. Amma sonra nədənsə bloqosfer “ərazi”sində görünmədi. Dedilər ki, Türkiyəyə gedib.\nBakıya dönəndə isə bu sözün həqiqətən trend olduğunun şahidi oldum. Hamı bu haqda danışır, kimisi isə bu haqda yazı yazır və s.\nYazılardan birini də Asif Eminov yazmışdı. Asif Eminov yazır ki, “Rauf Bloqsfer haqqında öz təəsüratlarını harada istəsə bildirə bilər. İstər tədbirdə, istər bloqunda, istər twitterdə, istər facebookda və s. Hər halda Rauf Bloqsferdə belə sərt fikir səsləndiribsə, deməli, eşidəcəyimiz nəsə maraqlı fikir, informasiya var. Və bu adam twitterdə bu maraqlı informasiyanı paylaşmaq fikri varsa, bizlər bu informasiyadan yararlana biləriksə, nəyə görə qarşı tərəfin fikrinə mız qoymalıyıq?”\nAsif, bu gün sosial şəbəkələr bir çox insanların real həyatına belə daxil ola bilir. Dünyada artıq belə bir təcrübə var ki, bu təcrübə Azərbaycana da gəlib çıxıb. Hansısa ictimai və ya siyasi arenada tanınan insan özünün sosial şəbəkədki hesabında nəsə yazır və jurnalistlər ondan bu haqda açıqlama alır. Gördüyümüz təcrübədə isə heç kimin Rauf kimi cavab verməsinin şahidi olmamışıq.\nRauf bu gün ictimai yükü olan insandır və bu baxımdan da hamının ondan cavab tələb etməsi çox sadə bir haldır. Onun cavab verə bilməməsi isə sadəcə qorxaqlıqdır.\nRauf konkret kimi isə və ya kimlərisə təhqir etmişdi. Ondan tələb olunan o idiki kimi təhqir etdiyini desin və bunu niyə etdiyini açıqlasın. Rauf isə sadəcə bundan qorxdu və demədi. İlqar Mirzənin elə oradaca dediyi kimi: “Kişi ona deyərəm ki, virtual aləmdə dediyini real рəyatda da deyə bilsin!”\nRauf isə bunu bacarmadı… Məsələ kişilikdən getmir, məsələ etikadan gedir. Rauf insanları kloun adlandırmışdısa, hər kəsin buna görə, ona cavab verməyə haqqı var.\nƏslində Raufa ən gözəl cavabı Anar Gəraylı vermişdi. Anar demişdi ki, Rauf elə özünü də kloun adlandırıb. Niyə narahatsız ki?!\nAsif, mən öz twitter hesabımı reklam etmirəm. Ancaq sən bunu etdin. Təşəkkürlər 🙂


Azərbaycanda xərçəng xəstəliyindən ölənlərin SAYI açıqlandı - Hürriyyət\n15:43 - 25 Aprel, 2017\nHurriyyet.org xəbər verir ki, bunu trend-ə Səhiyyə Nazirliyinin baş onkoloqu, Milli Onkologiya Mərkəzinin baş həkimi Azad Kərimli deyib.\nBaş onkoloq hesab edir ki, Azərbaycanda onkoloji xəstəliklərdən ölənlərin sayı o qədər də çox deyil: “Bu, elə də böyük göstərici deyil. Ölüm halları ən çox xəstəliyin gecikmiş mərhələlərində müraciət edənlər arasında rast gəlinir. Vaxtında müraciət etdikdə tam sağalmaya nail olmaq mümkündür“.\nA.Kərimlinin sözlərinə görə, 2014-cü ildə 4256, 2015-ci ildə 4541, 2016-cı ildə isə 4675 nəfərdə onkoloji xəstəlik xəstəliyin I və II mərhələsində aşkar edilib: “Əlbəttə, bu rəqəm o qədər böyük deyil. Amma əvvəlki illərlə müqayisədə bu göstəricini qənaətbəxş saymaq olar. Bundan da yüksək göstəriciyə nail olmaq üçün əhali arasında güclü maarifləndirmə işləri aparmaq lazımdır“.\nA.Kərimli qeyd edib ki, ölkədə onkoloji diaqnozla 5 il və daha çox yaşayanların sayı artıb. 2015-ci ildə ölkədəki onkoloji xəstələrin 14 577 nəfəri 5 və 5 ildən yuxarı müddətdə bu diaqnozla yaşayanlar olduğu halda, 2016-cı ildə belə xəstələrin sayı 17 166-a yüksəlib: “I və II mərhələdə müraciət edən xəstələrin uzunömürlülüyünə nail olmaq mümkündür. Diaqnozun düzgün qoyulması, müalicə taktikasının düzgün seçilməsi, tibbi texnologiyanın inkişaf etməsi, müasir dərman preparatlarının tətbiqi xəstələrin ömrünün uzanmasına səbəb olur“.\nƏvvəlki məqaləCəmil Quliyev növbəti dəfə İTV-nin baş direktoru seçildi\nNövbəti məqalədə“Ankara tədricən Avropadan uzaqlaşır” – Politoloqdan Ərdoğanın Rusiya səfərinə şərh


Anella mətbəx mebeli\ntecili endirim bir ayin mebilidi 1000 manata yigdirmisam evi deyisirem diye satiram 500 manata yoxxx 400 manat divara vurulan 3 metrdr unvan emircan nazli\nmetbext mebeli ela veziyyetde qaz moyka asbirator uzerinde verilir olcu 3m20sm qiymet 650 azn unvan lokbatan 55 deniz\nmetbex mebeli olcu 5 umumi.. 230 azn..olcu deqiq deyil veziyyetu cox yaxsidir.uzerinde hecne verilmir.unvan bakixanov.138sevil1\nmetbex ucun kunc divanlarhazir elde var. endirimile qiymet bazasiz 160 azn bazali 180 azn olcu 1m 20 sm x 1m 70 sm evinizin reng calarina uygun olaraq muxtelif reng ve olcu ile sifaris qebul olunur. material keyfiyyetli\nProfanal metbex ve restoran avdanlilqlari\nrestoraar kafeller otler xestexanalar cay evleri ucun nejevekadan yigilan metbex avdanlilqlari. qaz ve elektirik pilteleleri soyducu et skafi ve sirniyat vitrini derin moyklar nejeveka stolar ve moyklar havlandirma\nmetbex masa desti 4 stulla hediyye alinib yenidir. reng uygun gelmediyinden satilir 200 azn. masa yanlardan acilir. unvan yasamal\nislenmis metbex mebeli elanlari\nBakida islenmis metbex mebeli qiymeti elanlari , islenmis metbex mebeli elani 2021 ucuz qiymete islenmis metbex mebeli satisi sərfəli qiymətə islenmis metbex mebeli almaq. islenmis islenmis metbex mebeli aliram, işlənmiş islenmis metbex mebeli satılır. pulsuz islenmis metbex mebeli elani yerlesdir. Azerbaycanda ucuz qiymete islenmis metbex mebeli satilir. en ucuz qiymete islenmis metbex mebeli tapmaq ucun Unvan.Az sayti size komek edecek.\nev alqi satqisi ev elanlari geyimler unvan.az evler emlak elanlari qaz. peci lalafo.az mebel islenmis ikinci el ev esyaları alqi satqi printer temiri kombi ustasi kondisioner ustasi kurslar ikinci el mobil telefonlar iphone6 tezbazar.az


İsraildə Xocalı soyqırımı ilə bağlı fotosərgisi nümayiş olunub\nİsraildə Heydər Əliyev Fondunun dəstəyi ilə “Xocalıya Ədalət” kampaniyası çərçivəsində Xocalı soyqırımının 22-ci il dönümünə həsr olunmuş fotosərgi nümayiş etdirilib. Təl-Əviv Unversiteinin diaspora muzeyində təşkil olunmuş sərginin təşkilatçısı “İsrail-Azərbaycan beynəlxalq Assosiyası olub.\nPublika.Az xəbər verir ki, tədbirdə Milli Məclisin deputatı Fuad Muradov, İsrailin absorbsiya naziri Sofa Landver və daxili işlər nazirinin müavini Faina Kirşenbaum, knessetin deputatları Yoel Razvozov, Rina Frenkel, Fuad Ben-Elizar, İsrailintanınmış ziyalıları iştirak edib.\nFuad Muradov çıxışında Heydər Əliyev Fondunun vitse-prezidenti Leyla Əliyevanın təşəbüsü ilə aparılan “Xocalıya ədalət” kampaniyası barədə danışıb. O bildirib ki, aparılan bu kampaniya soyqırım barədə həiqətlərin dünyaya çatırılmasında mühüm rol oynayır.\n“Azərbaycan heç kimin torpağını qəsb etməyib. Əksinə, bizim torpaqlarımız işğal altındadır. Dağlıq Qarabağ münaqişəsi nəticəsində bir milyon insan ev-eşiyindən didərgin düşüb. Dvlətin apardığı işlər nəticəsində məcburi köçkünlərin sosial vəziyyəti yaxşılaşdırılır. Amma o insanlar geriyə qayıtmaq, öz ata-baba yurdunda yaşamaq istəyirlər. Bu işğal və zorakılıq Ermənistana yaxşı heç bir şey verməyib. Bu gün Ermənstan iqtisadi iflas həddinədir. Bizim heç bir xalqa qarşı nifrətimiz yoxdur. Ancaq nə qədər ki, Ermənistanda hakimiyyətdə korrupsiyaçı və işğalçılar oturub Azərbaycanla sülh şəraitində yaşamaq böyük sual altındadır. Biz dialoqa hazırıq, ancaq bir çox güclər bu sülhün baş tutmasında maraqlı deyil”-deyə F.Muradov vurğulayıb.\nDeputat qeyd edib ki, Azərbyacn özünü müdaifə etməyə tam gücü var. “Bu qüvvələr bilməlidir ki, Azərbaycan artıq əvvəlki ölkə deyil. Bizim dövlət bir daha öz vətəndaşlarının nahaq qanının axıdılmasına imkan vermyəcək”-deyə F.Muradov bildirib.\nSərgiyə gələnlərin təəsüratı üçün yazdıqları “Rəy kitabı” Milli Məclisin deputatı Fuad Muradova təqdim edilib.


DSMF xəstə vətəndaşa əlillik statusu verməkdən İMTİNA EDİR - Şəki sakini Sahil Babayevə MÜRACİƏT ETDİ - Hürriyyət\nDSMF xəstə vətəndaşa əlillik statusu verməkdən İMTİNA EDİR – Şəki sakini Sahil Babayevə MÜRACİƏT ETDİ\n11:58 - 25 İyun, 2019\nÖlkədə bir çox sahələrdə islahatlar aparılsa da, insan hüquq və azadlıqlarının təmin olunması istiqamətində atılan addımlar hələ də qənaətbəxş deyil. Belə ki, ölkədə kifayət qədər saxta əlillik statusu alan vətəndaşların olmasına rəğmən, həqiqi xəstə olan insanlar əlilik statusu ala bilmir. Halbuki, belə insanlara daha həssas yanaşılmalı, onlara əlillik statusu verilməlidi ki, ayrılan təqaudlə öz dərman xərclərini ödəsinlər.\nHəssas yanaşılmalı, əlillik statusu verilməli olan vətəndaşlardan biri də Şəki rayonu, Kiçik Dəhnə kənd sakini Sadıqov Səməd Bəxtiyar oğludur ki, onun kəllə-beyini xəstə, onurğası sınıq olduğu halda Əmək və Əhalinin Sosial Müdafiəsi Nazirliyi ona əlillik statusu verməkdən imtina edib. Hansı ki, bu vətəndaşın heç bir iş qabiliyyəti yoxdur, hər gün başının ağrısını kəsmək üçün ona “Dexalgin”, “Rotafen” iynələri vurulur. Buna rəğmən, sözsügedən nazirlik vətəndaşa əlillik statusu verməkdən imtina edir. Cavaba baxın, “Səbəb: Əlavə müalicəyə ehtiyacın olması. İnstrumental müayinələrin nəticələrinin yenilənməsi və dəqiqləşdirilməsi üçün əlavə müalicə təyin olunur”. Görəsən, iş qabiliyyəti olmayan bir şəxs hansı pulla müalicə olunmalıdır? Təbii ki, adı keçən vətəndaş dəfələrlə Bakıda, Şəkidə müalicə alıb, amma bu müalicələr heç bir effekt verməyib. Əslində, bu, həm də bizim səhiyyəmizin səviyyəsinin göstəricisidir. Səhiyyəsi “ölü” vəziyyətdə olan bir ölkənin vətəndaşının maddi durumu tükənibsə, hansı pulla yenidən müalicə alsın? Sözügedeən nazirlikdə isə bunun fərqinə varmadan imtina yazıblar.\nVətəndaşın vəziyyətini araşdırmadan imtina yazan məmur, yaxşı olar ki, bir az özünüzu həmin şəxsin yerində təsəvvür etsin. Məhz bu kimi məmurların yarıtmaz fəaliyyəti ucbatından həm maddi sıxıntı, həm də dözülməz ağrılarla yaşayan bu və bunun kimi insanlar nələr çəkir. Amma görünən odur ki, bu və bunun kimi insanların ağrı, üstəlik də ehtiyac içərisində yaşamaları məmurları narahat etmir. Çox güman ki, adı keçən şəxs lazımi məmurlara rüşvət versəydi, əlillik dərəcəsi ala bilərdi. Çünki dəfələrlə mətbuatda əlil olmayan şəxslərin saxta yollarla əlillik dərəcəsi aldığı vurğulanıb. Hətta xatırlayırsınızsa, ötən il Azərbaycanda 1055 nəfərə əsassız əlillik təyin edilməsi faktı aşkarlandığını sözügedən nazirlik özü açıqlamışdı.\nGöründüyü kimi, Azərbayacanda bəzi məmurlar rüşvətlə saxta əlilik verərək dövlət büdcəsinə zərər vurmaqla məşğuldurlar, amma həqiqətən xəstə olan insanlara əlillik statusu vermək lazım gələndə əlavə müalicəyə ehtiyac yaranır. Məmurların bu yanaşması isə xalqı dövlətdən narazı salır. Amma xalqla dövlətin vəhdətinə nail olmaq lazımdır. Bunun üçün isə ölkədə insan hüquq və azadlıqları təmin edilməlidir. Yoxsa 3,6 ay Qarabağ ərazisində, Tərtərdə, Ağdərədə, Murovda hərbi xidmətdə olub, sağlamlığını vətən yolunda fəda edən vətəndaşa laqeyd münasibət bizə heç nə verməyəcək. Hətta bundan qazanan düşmən, itirən isə biz olacağıq. Gəlin, hansısa vətəndaşımızın dövlətimizə etibarının, güvənin itməsinə yol verməyək, onun sosial problemlərini həll edək.\nBildiyimiz kimi, Azərbaycan rəsmi olaraq 2013-cü ildən sosial dövlət elan olunub. Azərbaycan sosial dövlətdirsə, xüsusən də Əmək və Əhalinin Sosial Müdafiəsi Nazirliyi gərək öz sosiallığını qoruyub saxlaya. Təəssüf ki, bu, belə görünmür…\n“Hörmətli Sahil Babayev, indi mən nə edim?”\nƏmək və Əhalinin Sosial Müdafiəsi Nazirliyinin imtina cavabından sonra Şəki sakini Səməd Sadıqov “Hürriyyət” qəzeti vasitəsilə nazir Sahil Babayeva səslənib: “Hörmətli Sahil Babayev, mən 1994-cu ilin ortalarından 1998-ci ilin sonuna qədər Azərbaycanın azadlığı və bütövülyü uğrunda döyüşlərdə iştirak etmişəm. Hal-hazırda ağır vəziyyətdəyəm. İki azyaşlı məktəbli uşağım var. Özgənin evində qalıram. Özümün də əmək qabiliyyətim yoxdur. Əllərim, belim qırıq, başım travma alıb, beyin itmələrim var. Tez-tez məni qıc olma tutur, kiminsə köməyi ilə oturub-dururam. Şəki Rayon Mərkəzi Xəstəxanasında komissiya vəziyyətimi yazıb göndərir, Dövlət Sosial Müdafiə Fondu isə imtina yazır. Hörmətli Sahil Babayev, indi mən nə edim? Ailəmə baxa bilmirəm. Sosial yardım da almıram. Artıq özümə qəsd etmək həddindəyəm. Sizdən xahiş edirəm, mənə tezliklə kömək edəsiniz”.\nP.S. Sosial dövlətdə vətəndaş sosial nazirlikdən iki qat zərbə alar?!\nƏvvəlki məqaləAzərbaycanda daha bir körpə ölümü\nNövbəti məqalədəGÜRCÜSTANI “ALOVLU YAY” GÖZLƏYİR: “Saakaşvili Gürcüstana qayıtmalı və hakimiyyəti geri almalıdır” – Araşdırma


Şəbəkə günəş çeviricisini bağlayın\nPortativ Günəş Enerji Dəsti\nŞəbəkə günəş enerjisi sistemi\nGünəş Şarj Nəzarətçisi\nGünəş enerjisi işıqları\nGünəş enerjisi çeviricisi\nGünəş enerjisi aksesuarı\nadmin tərəfindən 20-09-19\n1. Bəs günəş işığı nə qədər davam edir? Ümumiyyətlə, açıq günəş işığındakı batareyaların dəyişdirilməsindən əvvəl təxminən 3-4 il davam edəcəyi gözlənilir. LED-lərin özləri on il və ya daha çox davam edə bilər. İşıqlar ala bilmədikdə hissələri dəyişdirmə vaxtının gəldiyini biləcəksiniz ...\nBir günəş şarj nəzarətçisinin işi\nBir günəş şarj tənzimləyicisini tənzimləyici kimi düşünün. PV massivindən sistem yüklərinə və batareya bankına güc verir. Batareya bankı demək olar ki dolduqda, nəzarətçi, batareyanı tam doldurmaq və üstündə saxlamaq üçün tələb olunan gərginliyi qorumaq üçün şarj cərəyanını azaldır ...\nŞəbəkədənkənar Günəş Sistemi Komponentləri: nəyə ehtiyacınız var?\nTipik bir şəbəkədən kənar günəş sistemi üçün günəş panellərinə, şarj nəzarətçisinə, batareyalara və inverterə ehtiyacınız var. Bu yazı günəş sistemi komponentlərini ətraflı izah edir. Şəbəkə ilə əlaqəli bir günəş sistemi üçün lazım olan komponentlər Hər günəş sisteminin başlanğıc üçün oxşar komponentlərə ehtiyacı var. Şəbəkəyə bağlı bir günəş sistemi mənfi ...\nMutian Günəş Enerjisi Scientech Co., Ltd.\nElektron poçt: satış@solarmt.com


Məmmədəli Dünyamalı oğlu Şərifov – Faxrali kəndi\nMəmmədəli Dünyamalı oğlu Şərifov\nUMACAĞIM, QAZANCIM AD-SANIMDI DÜNYADA\nMəmmədəli Şərifov – şagirdlərinə bir neçə siniflik deyil, bir ömürlük dərs deyib, təkcə alim olmağa yetəcək qədər deyil, kamil insan olmağa çatacaq qədər savad, tərbiyə verən müəllim!\nElimiz-obamız haqqında, Borçalının gözəl güşələrindən olan, çox böyük ziyalılar, böyük alimlər, gözəl xadimlər yetirmiş Faxralı haqqında həmişə yazanda ürəklə yazmışam, sevə-sevə yazmışam, özümü gücə salmadan yazmışam. Nə demişəmsə, hamısını ürəkdən demişəm, özümü bir dəfə də yormamışam, incitməmişəm. Və bütün bu yazılarıma görə həmişə özümü xosbəxt sanıram ki, heç olmasa, elimin-obamın iki yüzdən yuxarı ziyalısı haqqında mərkəzi mətbuatda yazı yazıb onları üçcildlik “Ağır elsən, Borçalıda adın var” və dördcildlik “El sevəni aləm sevər” adlı kitablarımda toplamışam. Hələlik, bu missiyamı davam etdirirəm.\nHaqqında söhbət açdığım Məmmədəli müəllim də Faxralının ağır-batman ziyalı kişilərindəndir. Məmmədəli Dünyamalı oğlu Şərifov 1936-cı ildə Faxralı kəndində anadan olub. İkinci Dünya müharibəsinin başalnması çoxları kimi, Şərifovlar ailəsinin də bütün planlarını alt-üst edir. 1942-ci ildə atası Dünyamalı Şərif oğlu vəfat edir. Yeddi kiçik yaşlı uşaq – iki qız, beş oğlan anası Həcər Əfəndi qızının himayəsində qalır. Çox qoçaq və ağıllı qadın olan Həcər xanımın atası Molla Mahmud Əfəndi də zamanın qabaqcıl adamlarından biri olub. Mahmud Əfəndi XIX əsrin 90-cı illərində İstanbul Universitetinin İlahiyyət fakültəsinin Astronomiya şöbəsini bitirmişdi. Tezliklə Həcər ana iki böyük qızını ərə verir, iki böyük oğlunu kolxozun tikinti biriqadasında ustalığa düzəldir. Qalan üç oğlunun hər birini çox böyük çətinliklə də olsa, ali təhsilə yiyələndirir.\nMəmmədəli müəllim məktəbə çox gec gedir. Ailədə böyük maddi sıxıntılar yaşanırdı. Uşaqlar kəndin malını, buzovunu otarmağa məcbur idilər. Ona görə də Şahbuzlu ibtidai məktəbinə gedəndə onun on yaşı var idi. İbtidai məktəbi bitirdikdən sonra Faxralı orta məktəbinə daxil olur və 1957-ci ildə həmin məktəbi gümüş medalla bitirir. Məktəbdə oxduğu illərdə həm kolxozda işləyər, həm də dərsə gedərdi. 1952-1956-cı illərdə kolxozda çalışaraq ailəsinə maddi yardım göstərib.\nBelə bir vaxtda, 1956-cı ildə ÜİLKGİ-nin Mərkəzi Komitəsinin ölkə gənclərinə müraciətinə cavab olaraq Qazaxıstana xam və dincə qoyulmuş torpaqlara yollanan Məmmədəli Şərifov sinif yoldaşı İsmayılov Nəciblə birlikdə bol məhsul yığımında iştirak edir. 1957-ci ildə Faxralı orta məktəbini müvəffəqiyyətlə bitirən kimi Bakıda M.F.Axundov adına Rus dili və Ədəbiyyatı İnstitutuna daxil olur. 1958-ci ildə 2-ci kursda oxuyarkən yenidən, ikinci dəfə könüllülər dəstəsində Qazaxıstanın Aktubinsk vilayətinə bol buğda məhsulu yığmaq üçün köməyə gedir. Yaxşı işlədiyinə görə elə həmin il ÜİLKGİ Mərkəzi Komitəsinin təsis etdiyi “Xam torpaqların kəşfi” döş nişanı ilə təltif edilir.\n1962-ci ildə təcrübə keçmək üçün Zəngilan rayonuna göndərilir. Rayon Maarif Şöbəsi xeyli söhbətdən sonra onu əmrlə Ördəkli 8-illik məktəbinə rus dili müəllimi göndərir. 1962-ci ildə ali məktəbi müvəffəqiyyətlə bitirib doğma rayonuna gəlir və qonşu Saraçlı orta məktəbinə rus dili və ədəbiyyat müəllimi təyin edilir. Növbəti dərs ilində Məmmədəli müəllim Bolnisi Rayon Maarif Şöbəsinin təyinatı ilə doğma Faxralı kəndinə gəlir, orta məktəbdə rus dili və ədəbiyyatı müəllimi işləyir. Tezliklə o, zamanında dəbdə olan kommunist partiyası sıralarına üzv qəbul olunur. 1968-ci il sentyabr ayının 1-də Faxralı orta məktəbinə direktor vəzifəsinə irəli çəkilir. Həmin vaxt məktəbdə şagirdlərin sayı həddindən çox idi. Onları iki növbədə belə yerləşdirmək mümkün deyildi. Bu məsələyə rayon Maarif Şöbəsində, Rayon İcraiyyə Komitəsində, Partiya Komitəsində baxılır.\nİkinci bir 8-illik məktəb açmaq qərara alınır. Məktəb üçün kəndin yuxarı hissəsində bina seçilir. Sayı 300-350 nəfəri keçən şagirdlər üçün müəllimlərin seçilməsi məsələsi də həll olunmalı idi. Rayon Maarif Şöbəsi bütün təşkilatı işləri Məmmədəli müəllimə həvalə edir. O, qısa bir zaman ərzində Gürcüstan Maarif Nazirliyində problemin həllinə nail olur və 8-illik məktəbin açılmasına icazə verilir. 1969-cu ildə Məmmədəli Şərifovu yeni yaranmış məktəbə direktor və rus dili müəllimi təyin edirlər.\nArtıq yeni dərs ilində məktəbdə hər şey hazır idi. Tam könüllülük əsasında bütün ixtisaslar üzrə müəllim, 300 nəfərdən çox şagird kollektivi və hər ləvazimatla təmin olunmuş sinif otaqları şagirdlərin üzünə açıq idi.\nMəmmədəli müəllim doğulub boya-başa çatdığı Faxralı kəndində pedaqoji fəaliyyət göstərməyə başladığı elə ilk gündən müəllim kollektivinin, şagird kontingentinin hörmətini qazanır. Təbii ki, Məmmədəli müəllim özü haqqında hamının fikirlərini dəqiqləşdirə bildi. O, gözəl insan, gözəl pedaqoq kimi tanındı, harada işlədisə, hörmət qazandı. Bu yerdə “otaqların küncünə çəkilməyən, düzlər keçib dağlar aşan, dünya ilə dünyalaşan” şair Hüseyn Arifin bir məşhur kəlamı yada düşür:\nAlim nədir, kitaba bax,\nŞair kimdir, xalqdan soruş!\nİnsanın insanlığını, ziyalının ziyalılığını ölçmək üçün bir meyar varsa, o da xalqın sevgisi, məhəbbətidi. Müşahidələrimdə gəldiyim qənaət bundan ibarətdir ki, Məmmədəli müəllim xalqın mehr-məhəbbətini qazana-qazana, sevgi içərisində yaşayıb.\nGözəl pedaqoq olmaqla yanaşı, Məmmədəli müəllim həm də bacarıqlı təşkilatçı, təsərrüfatcıl kimi dəyərləndirilib. 1973-cü ildə Hüseynov Uğurlu kənd soveti sədri vəzifəsindən kolxoz sədri vəzifəsinə keçiriləndə Məmmədəli Şərifov da kənd soveti sədri vəzifəsinə seçilir və 1979-cu ilin sonunadək həmin vəzifədə çalışır. 1975-ci il aprelin 1-də kolxoz ləğv edilir, əvəzində Faxralı Üzümçülük və kartofçuluq sovxozu yaranır. Lakin sovxozda adıçəkilən sahələrdən başqa maldarlıq, qoyunçuluq, donuzçuluq, quşçuluq, arıçılıq kimi sahələr də var idi. Tezliklə, sovxozun adı, bütün respublikada məşhur oldu. Sovetlik həmin illərin çoxunda sosializm yarışının qalibi çıxırdı. İki dəfə (1974, 1977) sovetliyə VAZ-2101 və VAZ-2106 markali minik maşını ayrıldı. Məmmədəli müəllim 1979-1998-ci illərdə sovxozun kadrlar şöbəsinin inspektoru və sonralar müdiri vəzifəsində işləyir. Hal-hazırda təqaüdçüdür. Həyat yoldaşı və üç övladı ali təhsillidir.\nÖmrünün müdriklik çağını yaşayan Məmmədəli müəllimin öyünməyə, sevinməyə mənəvi haqqı var. Ən böyük mükafatı xalqın sevgisini, məhəbbətini qazanmasıdı. Bizim elimizin-obamızın yetirməsi, Amerikanın “Qızıl heykəl” mükafatı laureatı, Azərbaycan KİVİHİ-nin “Qızıl qələm” mükafatını almış, respublikanın Əməkdar müəllimi, professor Əli Hüseynov da qeyd edir: “Elin-obanın içərisində olan, elnən nəfəs alan, elnən duran, elində-obasında fəaliyyət göstərən ziyalıları qəhrəman ziyalılar adlandırıram. Səməndər müəllim, Məmmədəli Şərifov bizim o ziyalılarımızdandır ki, bu gün də elində, obasında yaşayır, xalqın içərisindədir. Müəllim kimi də yaxşı müəllimdir. Hansı vəzifədə çalışıbsa, çəkinmədən xalqın sözünü deyib”.\nMəmmədəli müəllimin də imkanı olub ki, gəlib şəhərdə yaşasın. Amma o, qət edib ki, nə qədər həyatda vardır, nə qədər Allah-təala ömür verib, ancaq və ancaq xalqla olmalıdır, xalqın içində olmalıdır. Ən azından, ətrafı, el-oba bilir ki, Məmmədəli müəllim kimi ziyalıların xalqın içərisində olması bir çox baxımdan, el üçün arxadı, dayaqdı.\nBunun üçün biz Məmmədəli müəllimə yalnız sağ ol deyə bilərik. Fəxarət hissi keçirirəm ki, Məmmədəli müəllim mənim də müəllimim olub, özü də yaxşı müəllimim olub, ciddi müəllimim olub. Hər bir mövzuya çox ciddi yanaşıb. Mən Dədə Camal haqqında yazmışam ki, onun barəsində tədqiqat əsəri yazılmalıdı, şəxsiyyəti bir insan materialı kimi öyrənilməlidi. Oturuşunda tərbiyə, duruşunda tərbiyə, yerişində müşahidə olunan tərbiyəvi cəhətlərin altı cızılmalıdı. Bunu mən Məmmədəli müəllimə də aid edirəm. Ən azından ona görə ki, Məmmədəli Şərifov bunu örnək həyatı ilə, məhsuldar pedaqoji fəaliyyəti ilə, insanlığı ilə qazanıb. O, indi də məktəblə əlaqəsini kəsməyib. Mən Məmmədəli müəllimin tərcümeyi-halına baxanda keçən illər yadıma düşür, xatirələrim canlanır. Orta məktəbdə oxuduğum 1968-ci ildə Məmmədəli Şərifovun istedadlı yazıçı, görkəmli pedaqoq L.A.Makarenko haqqında rayonun “Qələbə bayrağı” qəzetində yazdığı məqalədən tutmuş, 1973-cü ilə qədər kommunist şair və yazıçılar M.Qorki, Lesya Ukrainka, F.Dostoyevski, dahi sənətkar N.Nekrasov, görkəmli söz ustası K.Fedin, dahi dramaturq A.Ostrovski, polyak yazıçı Yulius Fuçik haqqında yazdıqlarını o dövrdə böyük əks-səda doğuran, maraqla qarşılanan, “A.S.Puşkin Gürcüstanda”, “Mixail Stelmax və Ukrayna”, “Müəllim və həyat” kimi məqalələrini nəzərdən keçirirəm. Onların bir çoxundan sonralar xəbər tutmuşam. Əlbəttə, bu yazıları yazmaq üçün birinci növbədə insanın içində gərək nəsə olsun, haqqında yazdığın qəhrəmanların həyat və fəaliyyəti barədə zəngin məlumatın olsun, onların dəyər verdiklərini sən də qiymətləndirsən, həyata baxışlarını, dünyagörüşlərini müəyyən mənada bölüşəsən. Yazarlar bilir ki, bu, çox məsuliyyətli işdir. Belə bir məsuliyyətin altına çiyin verən şəxs həm də bir növ maariflənmə işi aparır. Məmmədəli müəllim də orada – Borçalıda rus yazıçılarının həyat və yaradıcılığı haqqında gənc nəslə məlumat verir, oxucularını maarifləndirir. Onun hər bir yazısı, məqaləsi həm də tarixdi, o dövrün mənzərəsidi, görüntüsüdü. Bu mənada yazıçı həm də bir növ salnaməçi kimi çıxış edir. Məmmədəli müəllim üzərinə götürdüyü bütün bu çətin vəzifələrin öhdəsindən uğurla gəlmişdir və gəlməkdədir.\nPoeziyaya böyük marağı olan Məmmədəli müəllim bəzən özü də şeirlər yazır. Onun yaradıcılığında vətənpərvərlik motivləri üstünlük təşkil edir, doğma yurda bağlılıq, qeyrətin tərənnümü, xəyanətlə barışmazlıq ön planda yer tutur:\nHər yanda gurlasın “Cəngi”nin səsi,\nSatqının, alçağın ocağı sönsün.\nOdlar diyarının hər bir guşəsi\nGül-çiçək açaraq cənnətə dönsün.\nGörüb sezdiyimi öz gözlərimlə,\nYazmaq istəyirəm, yaza bilmirəm.\nSatqının qəbrini öz əllərimlə\nQazmaq istəyirəm, qaza bilmirəm.\nQılıncdan kəsərli qələminlə sən,\nOnların qəbrini tez qazmalısan.\nNamuslu, qeyrətli bu ulu kəndin\nİndi dastanını sən yazmalısan.\nDüşmən tapdağı altında inləyən Qarabağımızın nə vaxtsa yalnız danışıqlar yolu ilə geri qaytarılacağına boş yerə ümid edənlərə də öz tövsiyəsini verir Məmmədəli müəllim:\nTarixin amansız bir qanunu var,\nDavasız hər zaman torpaq alınmaz.\nVətən də, millət də birlikdə deyir:\nQurbansız heç zaman zəfər çalınmaz.\nXalq şairi Zəlimxan Yaqubun bir sözü var, deyir ki:\nGözümdə eynək yox, əlimdə əsa,\nİstədiyin qədər sağlamam, sağlam.\nDemək, Məmmədəli müəllimin dərs dediyi şagirdlər, çox önəmli haldı, doğrudan da onun üçün sözün həqiqi mənasında üzağlığına çevriliblər. Onlardan biri də Moskva Dövlət Universitetində müdafiə etmiş kimya elmləri namizədi Arif Bədəlovdu. O, Məmmədəli Şərifov haqqında yazır: “Məmmədəli müəllimin timsalında mən həqiqi mənada bir ciddi müəllim gördüm, ədalətli müəllimdən dərs aldım. İndinin özündə də Məmmədəli müəllim mənim aləmimdə özünə hörmət edən, peşəsinə hörmət edən, savadlı, səviyyəli bir müəllim kimi qalıb”. Arif Bədəlovun özünün yaşı 60-ı haqlamasına baxmayaraq, müəllimi haqqında yüksək fikirdə olması, əlbəttə ki, Məmmədəli Şərifovun əməyinin qiymətidi. Bu o deməkdi ki, Məmmədəli müəllim şagirdlərinə bir neçə siniflik deyil, bir ömürlük dərs deyib. Təkcə alim olmağa yetəcək qədər deyil, kamil insan olmağa çatacaq qədər savad, tərbiyə verib.\nHər dəfə görüşəndə səmimi görüşürük, mənim ona bir ziyalı kimi, elin-obanın bir dəyərli oğlu kimi çox böyük hörmətim var. Məmmədəli müəllimə cansağlığı arzulayıram. Elimizi-obamızı, Faxralımızı, Borçalımızı orada və Borçalıdan kənarda layiqlə təmsil edən bizim bütün ziyalılarımız var olsun! O, ziyalılara dərs demiş, bu gün də elində-obasında, xalqımızın içərisində fəaliyyət göstərən Məmmədəli müəllim kimi eloğlularımız var olsun! Zəlimxan Yaqub demişkən:\nVar olan dünyada siz də varsınız,\nGözəl bir kəssiniz, bəxtiyarsınız.\nAllah insanı xəlq eləyəndə hər kəsə yaxşı kəs demir, yaxşı insan demir. Allaın yaxşı bəndələri məhz ona görə yaxşıdırlar ki, həyatda yaxşılıqları yaşadırlar. Yaxşılıqları yaşadan yaxşılardan biri də Sizsiniz, hörmətli Məmmədəli müəllim!


hezi aslanovda heyet evi satiram\nhezi aslanovda heyet evi satiram / 369547 elan tapıldı\nBinəqədi sentralnidəyə yaxın ev satılır qoşa daş geniş heyət bütün kamunallar daimi\nSatılır 11 sot torpaq Novxanı\nNovxanı qəsəbəsində 11 sotluq həyətdə, ümumi sahəsi 77 kv.m olan podmayak bağ evi satılır. Evin şəhər telefonu, 3 fazalı elektrik xətti və qaz təminatı vardır. Evin yerləşdiyi bağ qəsəbənin ən əlverişli ərazisində, yeni ...\nİcarəyə verilir 3 otaqlı 55 m2 köhnə tikili Axundov bağı\nMərtəbə: 1/3 Sənədin tipi: Digər sənəd\nəbail rayonu, İçəri Şəhər metrosunun yanında, Kiçik Qala küçəsində 3 otaq 55 m2 mənzil icarəyə verilir. Ətrafında 132 -134 nömrəli məktəb, İtaliya səfirliyi, Polşa səfirliyi, Şirvanşahlar sarayı, Four Seasons Hotel, Mer...\nAxundov bağıFour Seasons otel\nSatılır 2 otaqlı 96 m2 yeni tikili Elmlər Akademiyası m.\nElmler Akedemyasi, keyfiyyetli tikilisine gore ferqlenen RIVELSTONE Insatin insa etdiyi kompleks binada;sakinlerin rahatligi ve tehlukesizliyi ucun her bir detal inceliklle nezere alinmisdir. Sozu geden Binada umumi sahe...\nTƏCİLİ İCARƏYƏ VERİLİR!!!Ali məhkəmənin yaxinliginda yeni tikilmiş(ALYANS-MTK-da) 20 mərtəbəli binanin 16-ci mərtəbəsində 3 otaqli yaxsi təmirli mənzil icarəyə verilir.Mənzildə yaşamaq üçün bütün lazim olan mebel və elek...\nNesimi rayonu, 28 May metrosu, Demiryol idaresin yani, Gulustan mtk yeni tikili, 16 mertebeli binanin 10 cu mertebesinde yerlesen, 2 otaqli menzil icareye verilir. Menzilin umumi sahesi 60 kv. Menzilin butun avadanliqlar...\nİcarəyə verilir 2 otaqlı 72 m2 köhnə tikili Sevinc k/t\nMetodan 5-7deq aralidadi sakit rahat yerde yerlewir Azewyali temirli evdi wifi istilik merkezlewdirilmiwdi paltar yuyan.yanimiza qiz axtaririq aya 66manat komunal bolunur Sahibi yazilib elana gore yazilib bizde kirayede...\nTəcili olaraq Əhmədlidə, Telnov küçəsində 19 mərtəbəli tam yaşayışlı kompleksin 9-cu mərtəbəsində 2 otaqdan 3 otağa ideal düzəlmə 75 kv.m sahəsi olan əla təmirli mənzil satılır. Mənzilə Çıxarış Yaxınlarda veriləcək. Yaxı...\nipoteka evler 2018abseronda ucuz torpaqhezi aslanovda obyekt28 mayda obyekt satilirgenclikde telebeler ucun kiraye evlerkiraye evler 7kiraye evler 100 aznev alqi satqisi nerimanovdaev alqi satqisi 20 ci sahekiraye ev zabratda


LÇ: "Bavariya" yarımfinalda, "Barselona" mübarizeni dayandırdı - Azadliq Xeber\nLÇ: “Bavariya” yarımfinalda, “Barselona” mübarizeni dayandırdı\nLÇ: “Bavariya” yarımfinalda, “Barselona” mübarizəni dayandırdı\n14.04.2016 / 00:43 xeber –\nÇempionlar Liqasında 1/4 finalın daha iki qarşılaşması baş tutub. Apasport.az saytının məlumatına görə, İspaniyada və Portuqaliyada keçirilən iki oyunla son yarımfinalçıların kimliyinə aydınlıq gəlib.\nTurnirin son qalibi “Barselona” öz meydanında 1 top fərqi ilə üstələdiyi digər ispan təmsilçisi “Atletiko” ilə səfərdə qarşılaşıb. Madridlilər doğma meydanda qalib gələrək, adlı-sanlı rəqibini yolundan kənarlaşdıra biliblər. Fransalı hücumçu Qrizmanın dublu yarımfinal üçün yetərli olub.\n"Bavariya" isə paralel keçən oyunda "Benfika" ilə 2:2 hesablı bərabərliyə razılaşaraq evdə aldığı 1:0 hesablı qələbənin də verdiyi üstünlüklə yarımfinala adlayan bir digər komanda olub.\n1/4 final cavab oyunları\n“Atletiko” (İspaniya) – “Barselona” (İspaniya) – 2:0\nQollar: Qrizman, 36, 88 (pen.)\n“Benfika” (Portuqaliya) – “Bavariya” (Almaniya) – 2:2\nQollar: Ximenez, 22, Taliska, 76 – Vidal, 38, Müller, 52


2021-09-13 16:53:49 311\nGünəşdən gələn nəhəng fırtına “internet qiyaməti”nə səbəb ola bilər\nKaliforniya Universitetinin astronomu Sangeetha Abdu Jyothi Günəşdə meydana gələcək şiddətli fırtınanın Yer kürəsində internet apokalipsisinə səbəb ola biləcəyini açıqlayıb.\nAlim planetin böyük bir hissəsində şiddətli günəş fırtınası səbəbilə həftələr və ya aylar ərzində internetdə fasilə yaşanacağını söyləyib.\nİnfrastrukturun ən böyük çətinliklərini müəyyən etməyə çalışan alimin fikrincə, fiber optik kabellərin geomaqnit səbəbli cərəyanlardan təsirlənmədiyi üçün yerli və regional internet əlaqələrinin pozulmaması mümkündür. Qitələri birləşdirən uzun sualtı internet kabelləri üçün isə bu, eyni deyil. Çünki optik siqnalı artırmaq üçün bu kabellər geomaqnit cərəyanlarına qarşı həssasdır. Alim bildirib ki, müəyyən bir bölgədəki sualtı kabel uğursuz olarsa, bütün qitələrə təsir edə bilər.\nGünəşin Yerə maqnitləşmiş hissəciklər yağdırması “günəş küləyi” kimi tanınır. Planetin maqnit qalxanı tez-tez bu hissəciklərin yerə zərər verməsinin qarşısını alır. Ancaq əsrdə bir dəfə baş verən nadir hadisə bu küləyi tam bir fırtınaya çevirə bilər. Alimin vurğuladığı kimi, bu cür ekstremal hadisələrin nəticələri bəşəriyyətin müasir həyat tərzi üçün fəlakətli ola bilər.\n“Növbəti böyük günəş fırtınası ulduzdan çıxanda Yerdəki həyatın buna hazırlaşmaq üçün təxminən 13 saat vaxtı olacaq. Bu vaxtdan yaxşı istifadə etmək üçün mütəxəssislər günəş fırtınası təhlükəsini ciddi qəbul etməlidirlər. Günəş fırtınaları təkcə yer üzünə deyil, orbitə çıxan peyklərə və digər kosmik gəmilərə də təsir edir”-deyə alim vurğulayıb.\nİnformasiya “WIRED” veb saytında yayımlanıb.\nAmputasiyalı insanlar üçün süni qol hazırlanıb\nCleveland Klinikasının tədqiqatçıları yuxarı ətrafları amputasiya olunmuş insanların hərəkətlərini bərpa etmək məqsədilə bionik qol hazırlayıblar. Növünə görə ilk olan bu cihaz “Science Robotics” jurnalında nəşr olunan yeni məqalədə təsvir edilmişdir.\nKlinikanın rəhbərlik etdiyi beynəlxalq araşdırma qrupunun hazırladıqları bionik sistem üç vacib funksiyanı özündə birləşdirir. Bu sistemə intuitiv motor nəzarəti, toxunma, tutma və əlin açılıb bağlanması kimi funksiyalar daxildir. Cihazın ərsəyə gəlməsində köməklik göstərən təşkilatlar arasında Alberta və New Brunswick universitetlər də yer alıb.\nProtez qol sinir-maşın interfeysində eyni anda üç hiss və motor funksiyasının sınandığı ilk quruluşdur. Sinir-maşın interfeysi istifadəçinin əza sinirlərinə bağlanır. Bu şəkildə xəstələr hərəkət etmək istədikdə beyinlərindən protezə sinir siqnalları göndərirlər. Əlavə olaraq fiziki məlumatları ətrafdan alır və sinirlər vasitəsilə beyinə geri ötürürlər.\n“Kompleks bionik sistemlə standartlara uyğun protez hazırladıq. Sistem istifadəçilərə protez qollarını daha intuitiv şəkildə hərəkət etdirməyə və eyni zamanda toxunma hisslərini duymağa imkan verir. Tapıntılar amputasiyalı insanlarda təbii qol funksiyasını tamamilə bərpa etmək üçün əhəmiyyətli bir addımdır”-deyə Cleveland Klinikasının Lerner Araşdırma İnstitutunun Biotibbi Mühəndislik Bölməsinin baş tədqiqatçısı Paul Marasco izah edib.\nSüni qolun ikitərəfli geri bildirim və idarəetmə sxeminin işləmə keyfiyyəti, amputasiyalı insanlar üzərində sınaqdan keçirilmişdir.\nMütəxəssislər təhlükəli partlayışların olacağını xəbərdarlıq edirlər\nABŞ-ın Oregon Dövlət Universiteti tərəfindən koordinasiya edilən və dünyanın hər yerindən olan elm adamları ilə birlikdə aparılan araşdırmalara görə, qlobal ölüm sayına malik dağıdıcı super vulkanik püskürmələrin baş verməsi əvvəllər güman ediləndən daha çoxdur. Mütəxəssislər yarıhərəkətsiz vəziyyətdə olan təxminən 20 vulkanın əslində cari bir risk yarada biləcəyini söyləyirlər.\nİndiyə qədər püskürmə ehtimalının bir vulkanın altında olan maye maqmanın (qatı maz) varlığından asılı olması fikri hakim idi. Lakin alimlər maye maqmanın olmadığı halda da vulkanlarda püskürmələrin baş verə biləcəyinə dair sübutlar tapıblar. Bu isə o deməkdir ki, əvvəllər zərərsiz olduğu düşünülən bəzi super vulkanlar əslində insanlar üçün olduqca təhlükəli ola bilər. Elm adamları təxminən 75.000 il əvvəl Toba gölünün super partlayışından sonra bəzi tədqiqatlar apararaq bu nəticəyə gəliblər.\nAlimlər maqmanın 13.000 il sonra sızmağa davam etməsini aşkar ediblər. Bu isə püskürmələrin ilk növbədə maye maqma olmadan da baş verə biləcəyini göstərir.\n“Super püskürmələr nəhəng miqdarda maqma buraxması ilə Yer tarixinin ən fəlakətli hadisələrindən biridir. Dünyanı vulkanik qışa bürüyəcək qədər qlobal iqlimə təsir edə bilər. Bu soyuqluq anormal dərəcədə geniş yayılmış qıtlığa və əhalinin deqradasiyasına səbəb ola bilər. Super vulkanların necə işlədiyini öyrənmək qaçılmaz püskürmə təhlükəsini anlamaq üçün vacibdir”-aparıcı müəllif Martin Danisik qeyd edib.\nAraşdırma “Communications Earth and Environment” jurnalında nəşr edilib.\nTəbiətdən ilhamlanan suitələyici nanomaterial\nMərkəzi Florida Univeristetinin (UCF) araşdırma qrupu suyu itələyən və suda batdıqda quru qalan yeni bir nanomaterial hazırlayıb.\nYeni kəşf daha səmərəli suitələyici səthlər, yanacaq hüceyrələri və zəhərli maddələri aşkar edə biləcək elektron sensorların inkişafına səbəb ola bilər. Araşdırma “Advanced Materials” jurnalının üz qabığında yer alıb.\nYeni materialın ərsəyə gəlməsində fullerendən (karbon atomundan ibarət molekul növü) hazırlanmış damcı geldən istifadə edilib. Gelin qəfəsəbənzər quruluşu tətbiq edilən maddəni pozmadan orijinal funksional xüsusiyyətlərini özündə saxlayır. Bu o deməkdir ki, yeni super səth suyun parçalanması, bakteriyaların dezinfeksiya edilməsi, hidrogen istehsalı və ya elektrokataliz üçün istifadə edilə bilər.\nFullerenlər kainatın təməl daşı hesab edilən karbon molekullarının qruplaşmasından hazırlanır. Karbonlar müxtəlif formalarda ola bilər. Xüsusi şərtlərdə karbon molekulları bir araya gələrək fulleren adlanan qapalı bir qəfəsə bənzər quruluş meydana gətirirlər. Bu qəfəslər fullerit adlanan uzun kristallar meydana gətirmək üçün üst-üstə yüklənir.\n“Suyu itələmək texnikası bitkiləri, heyvanları göbələklərdən qorumaq vasitəsi olaraq canlıların özünü təmizləməsinə imkan verir. Lotus yarpağını nümunə göstərərək molekulyar fulleren kristallarına əsaslanan nanomaterialları sintez etdik”-deyə UCF Nanoscience Texnologiya Mərkəzinin professoru tədqiqat rəhbəri Debashis Chanda izah edib.


İranlı hakerlər 16 ölkəyə hücum edib\n5 Dekabr 2014 07:58\nİranlı hakerlər aralarında Türkiyənin də olduğu 16 ölkəyə kiberhücum təşkil edib.\nPublika.az-ın xarici mətbuata istinadən verdiyi məlumata görə, iranlı hakerlərin hücumu Kaliforniyada yerləşən “Cylance” təhlükəsizlik şirkəti tərəfindən iki il ərzində aparılan virtual araşdırmalar nəticəsində ortaya çıxıb.\nŞirkətin hesabatına görə, İran 16 ölkədə mühüm əhəmiyyətə sahib enerji, nəqliyyat və səhiyyə xidmətlərinin də olduğu 50 nöqtəyə kiberhücum təşkil edib. İranlı hakerlər Türkiyə, ABŞ, Kanada, İsrail, Hindistan, Qətər, Küveyt, Meksika, Pakistan, Səudiyyə Ərəbistanı, Birləşmiş Ərəb Əmirlikləri, Fransa, İngiltərə, Çin və Cənubi Koreyaya qarşı kiberhücumla gizli saxlanılan məlumatları ələ keçirməyə çalışıb.\n“New York Times” nəşrinin xəbərinə görə, digər təhlükəsizlik şirkəti “Crowdstrike” isə son doqquz ay ərzində iranlı hakerlərin kiberhücum təşkil etdiyini müəyyənləşdirib.\n“Cylance” hesabatına görə, hakerlər ABŞ Hərbi Dəniz Qüvvələrinin kompüter şəbəkəsinə daxil olaraq dənizçilər və mülki vətəndaşlar arasındakı ünsiyyətə müdaxilə edib. Bundan başqa hakerlərin hava yolları şirkətləri, enerji şirkətləri və avtomobil istehsalçılara aid məlumat bazasına daxil olduğu müəyyənləşdirilib.


Nöqsanaları aradan qaldırmayan təhsil işçiləri cəzalandırılıb\nTəhsil naziri Mikayıl Cabbarovun bölgələrdə görüşləri zamanı yönləndirilən şikayətlərlə bağlı, müvafiq işçi qrupu yaradılıb, bölgələrdə həmin problemləri araşdırır. Nöqsanları aradan qaldırmayan şəxslər cəzalandırılır.\nPublika.az-ın məlumatyına görə, bu sözləri Təhsil Nazirliyinin QHT və KİV-lə iş sektorunun müdiri Cəsarət Valehov bu günkü mətbuat konfransında deyib.\nOnun sözlərinə görə, aparılan araşdırmalar nəticəsində, müəllimlərin dərs planının düzgün tərtib olunmamasına görə, Siyəzən rayon təhsil şöbəsinin müdirinə, böyük məsləhətçisinə və metodistinə töhmət verilib: “Tərtər rayon Evoğlu kənd məktəbinin direktoru tutduğu vəzifədən azad olunub. Buna səbəb məktəbdə 9-11-ci sinif şagirdlərinin davamiyyəti aşağı olsa da bu barədə jurnallarda qeydiyat aprılmamasıdır. Həmçinin Laçının Ağgöl kənd məktəbində müəllimlərin dərs planının düzgün tərtib olunmaması və sinif jurnallarında səhvlərə yol verdiyinə, işə səhlənkar yanaşdığına görə işdən azad olunub”.\nC.Valehov onu da bildirib ki, digər bölgələrdə şagirdlərin dərsə davamiyyətində şikayətlərlə bağlı araşdırma aparılır, işçi qrupu yaradılır. Aparılan araşdırmaların nəticələri yaxın zamanda açıqlanacaq.


"Elektron hökumət" portalının operatoru uşaq evinin sakinləri ilə görüş təşkil edib | rabita.az\n"Elektron hökumət" portalının operatoru uşaq evinin sakinləri ilə görüş təşkil edib\nCari ilin yanvar ayının 30-da "Elektron hökumət" portalının operatoru Rabitə və Yüksək Texnologiyalar Nazirliyininnin Məlumat Hesablama Mərkəzinin təşkilatçılığı ilə Suraxanı rayonu 2 nömrəli Uşaq Evinin sakinləri ziyarət edilib. 2 fevral – Gənclər Günü münasibətilə təşkil edilən tədbirin əsas məqsədi gələcəyimizin təminatı olan uşaqları təbrik etmək, həmçinin, "Elektron hökumət"də gənclər üçün yaradılmış imkanlar barədə onları məlumatlandırmaq olub.\nUşaqlara ölkəmizdə informasiya texnologiyaları sahəsində yeniliklər, o cümlədən elektron xidmətlər, elektron imza, yeni nəsil şəxsiyyət vəsiqəsi barədə ətraflı məlumat verilib. Sevindirici hal kimi qeyd etmək lazımdır ki, uşaqlar xeyli kompüter biliklərinə malik olduqlarını göstəriblər. Verilən məlumatların gənclərin hafizəsində möhkəmləndirilməsi məqsədilə təşkil edilən sorğu-sual və müzakirələr iştirakçıların böyük marağına səbəb olub.\nSonda, 2 fevral –Gənclər Günü münasibətilə bütün uşaqlara hədiyyələr verildi. Sual-cavab və müzakirələrdə fərqlənənlər xüsusi hədiyyələrlə mükafatlandırıldı.\n"Elektron hökumət" quruculuğu çərçivəsində təşkil olunan belə tədbirlərin məramı hər bir Azərbaycan vətəndaşını e-xidmətlərdən istifadəyə təşviq edərək, ölkədə gedən rəqəmsallaşma prosesinin iştirakçısına çevirməkdir.


» Türk əsgəri Qarabağ savaşından danışdıKarabakhİNFO.com - karabakhInfo.com\nTürk əsgəri Qarabağ savaşından danışdı\n11.05.2013 | 09:41\n“Qarabağda ən ağır döyüşlərdə iştirak edirdik. Həmin bölgədə təxminən 50 nəfər türk əsgəri savaşırdı”.\nBu sözləri Qarabağ müharibəsinin ən ağır vaxtlarında qardaş Türkiyədən könüllü gələrək savaşanlardan Abit Öztürk bizimlə xatirələrini bölüşərkən dedi.\n“Bu haqda danışmağı xoşlamıram və hesab edirəm ki, bu, bizim qardaş borcumuz idi. Başqa cür ola da bilməzdir. Mən o zaman Ankara Universitetində təhsil alırdım. Eyni zamanda Ankara Ülkü Ocaklarında sədr müavini idim. Bizə başbuğumuz Alp Arslan Türkeş tərəfindən əmr gəldi ki, Qarabağda vəziyyət gərgindir və orada savaşmalısınız. Həm də özümüz könüllü olaraq savaşmaq istəyirdik və bu haqda böyüklərimizi də məlumatlandırmışdıq. Başbuğumuzun əmri yerinə düşdü və bu əmrdən sonra da Azərbaycana gəldik. Bundan sonra Atilla, Ahmet, Hamit adlı komandirlərimizin rəhbərliyi altında ağır döyüşlərdə iştirak edirdik”, – deyə A.Öztürk söylədi.\nAbit Öztürk onlarla savaşan erməni yox, rus əsgərləri olduğunu bildirdi: “Əmr gələn kimi bizi “Kamaz” maşınları ilə döyüş bölgəsinə gətirirdilər və döyüşlərə qatılırdıq. Azərbaycan ordusu yeni qurulurdu və ona görə də əsas savaşan qüvvələr özünü yerli müdafiə dəstələri, bir də Azəraycan Xalq Cəbhəsinin könüllüləri idi.\nBizim orada olmağımız Azərbaycan könüllülərinə çox mənəvi dəstək olurdu. Çünki ermənilərə bütün Avropa, Rusiya dəstək verirdi. Bizim azərbaycanlı qardaşlarımızın yanında olmağımız onlara böyük mənəvi-psixoloji dəstək verirdi. Bizə deyirdilər ki, siz posta çıxmayın və savaşa getməyin, sizlərin burada olmağınız bizə yetər. Deyirdilər, bu torpaqlarda bizim qanımız axsın ki, onun dəyərini bilək.\nOnu da bildirim ki, müharibədə 15-16 yaşında Azərbaycan gəncləri savaşırdı. Onları bir amal birləşdirirdi, bu torpaqlarda işğala son qoymaq. Bu gün “Azərbaycan əsgələri savaşmırdı” deyənlərə cavabım odur ki, bu sözü deyənlər evdə rahat yatarkən 15-16 yaşında Azərbaycan gəncləri torpaq və bayraq uğrunda qəhrəmancasına şəhid olurdular. Canlarından keçirdilər ki, düşmən torpaqları işğal etməsin. Mən bu hadisələrin canlı şahidi olaraq bu sözləri deyirəm.\nƏgər sabah yenidən Qarabağ uğrunda müharibə başlayarsa, savaşmağa hazıram və yetər ki, işğal altında qalan Azərbaycan torpaqları azad olunsun”, – deyə A.Öztürk bəyan etdi.